Source: https://ro.scribd.com/document/14622584/Buying-Green-Handbook-Ro-1
Timestamp: 2020-01-23 16:54:52+00:00
Document Index: 36405566

Matched Legal Cases: ['articolul 23', 'articolul 34', 'articolul 24', 'articolul 36', 'articolul 23', 'articolul 35', 'articolul 2', 'articolul 54', 'articolul 45', 'Articolul 45', 'Articolul 48', 'articolul 48', 'Articolul 26', 'articolul 38']

salvareSalvați Buying Green Handbook Ro[1] pentru mai târziu
Biogaz0001
Biogazul in Romania
KH-58-04-691-RO-C
ISBN 92-79-03883-4
Achiziţii ecologice!
Ghidul achiziţiilor publice ecologice
Prezentul ghid reprezintă un document orientativ al serviciilor Comisiei şi nu poate fi considerat ca având un caracter obligatoriu pentru această instituţie. Trebuie notat, de asemenea, că acest ghid este supus modificărilor în funcţie de evoluţia practicii Comisiei şi a jurisprudenţei Curţii de Justiţie.
Europe Direct este un serviciu destinat să vă ajute să găsiţi răspunsuri la întrebările pe care vi le puneţi despre Uniunea Europeană.
O fişă bibliografică figurează la sfârşitul lucrării.
Luxemburg: Oficiul pentru Publicaţii Oficiale ale Comunităţilor Europene, 2007
© Comunităţile Europene, 2007
Reproducerea textului este autorizată cu condiţia menţionării sursei
Imprimat pe hârtie albă fără clor
Achiziţii ecologice! — Ghidul achiziţiilor publice ecologice
ACHIZIŢII ECOLOGICE: ASPECTE ESENŢIALE
CAPITOLUL 1 – STRATEGII DE ACHIZIŢIE ECOLOGICĂ
1.1. Evaluarea necesităţilor de instruire şi asigurarea accesului la informaţiile de mediu
1.2. Stabilirea priorităţilor generale pentru ecologizarea achiziţiilor
CAPITOLUL 2 – ORGANIZAREA ACHIZIŢIILOR PUBLICE
2.2. Natura procedurii de achiziţie publică
2.3. Diferitele etape ale procedurii de achiziţie
2.4. Importanţa evaluării necesităţilor reale
CAPITOLUL 3 – DEFINIREA CERINŢELOR CONTRACTULUI
3.1. Definirea
3.2. Elaborarea specificaţiilor tehnice
3.3. Etichete ecologice
3.4. Achiziţia de materiale specifice şi luarea în considerare a proceselor şi metodelor de producţie
CAPITOLUL 4 – SELECTAREA FURNIZORILOR, PRESTATORILOR DE SERVICII SAU ANTREPRENORILOR
4.3. Capacitatea tehnică
CAPITOLUL 5 – ATRIBUIREA CONTRACTULUI
5.1. Reguli generale pentru atribuirea unui contract
5.2. Utilizarea criteriilor de atribuire
CAPITOLUL 6 – CLAUZE DE EXECUTARE A CONTRACTULUI
6.1. Reguli ce guvernează clauzele contractuale
6.2. Clauze de executare a contractului pentru prestarea de servicii sau lucrări
6.3. Clauze de executare a contractului pentru furnizarea de bunuri
6.4. Impactul transportului
Achiziţii ecologice:
Achiziţiile publice ecologice reprezintă un proces progresiv, compus din următoarele etape:
• Examinaţi care produse, servicii sau lucrări sunt cele mai potrivite pe baza atât a impactului lor asupra mediului, cât şi a altor factori, cum ar fi informaţiile pe care le aveţi, oferta de pe piaţă, tehnologiile disponibile, costuri şi vizibilitate (Capitolul 1).
• Identificaţi necesităţile dumneavoastră şi exprimaţi-le corespunzător. Alegeţi un titlu ecologic care să comunice lumii politica dumneavoastră, asigurând transparenţă optimă pentru potenţialii furnizori sau prestatori de servicii şi pentru cetăţenii pe care îi serviţi (Capitolul 2).
• Întocmiţi specificaţii tehnice clare şi precise, utilizând factori de mediu acolo unde este posibil (condiţii de admitere/respingere) (Capitolul 3):
• căutaţi exemple de caracteristici de mediu în bazele de date/etichete ecologice;
• acţionaţi pe baza „celor mai bune practici” ale altor autorităţi contractante; utilizaţi colaborarea în reţea ca metodă de obţinere şi transmitere a informaţiilor;
• adoptaţi o „abordare pe baza costului ciclului de viaţă” corectă din punct de vedere ştiinţific; nu deplasaţi impacturile asupra mediului de la o etapă la alta a ciclului de viaţă;
• utilizaţi specificaţii funcţionale sau bazate pe performanţă pentru a încuraja ofertele ecologice inovatoare;
• luaţi în considerare performanţele ecologice, cum ar fi utilizarea materiilor prime, metode de producţie durabile (acolo unde sunt relevante pentru produsul sau serviciul final), eficienţa energetică, energii regenerabile, emisii, deşeuri, „reciclabilitate”, produse chimice periculoase etc.;
• dacă nu sunteţi siguri în ceea ce priveşte existenţa, preţul sau calitatea produselor
© Comunităţile Europene
sau serviciilor ecologice, solicitaţi variante ecologice.
• Stabiliţi criterii de selecţie pe baza listei complete de criterii menţionate în directivele privind achiziţiile publice. Acolo unde este adecvat, includeţi criterii de mediu pentru a dovedi capacitatea tehnică de executare a contractului. Comunicaţi potenţialilor furnizori, antreprenori sau prestatori de servicii că pot utiliza sisteme de management de mediu şi declaraţii care atestă conformitatea cu criteriile (Capitolul 4).
• Stabiliţi criterii de atribuire: acolo unde este ales criteriul „ofertei celei mai avantajoase din punct de vedere economic”, introduceţi criterii de mediu relevante fie ca reper pentru a compara între ele ofertele ecologice (în cazul în care specificaţiile tehnice definesc contractul ca fiind ecologic), fie ca mod de a introduce un element de mediu (în cazul în care specificaţiile tehnice definesc contractul în mod „neutru”) şi a-i da o anumită greutate. Luaţi în considerare costul ciclului de viaţă (Capitolul 5).
• Utilizaţi clauzele de executare a contractului ca metodă de stabilire a unor condiţii de mediu suplimentare faţă de contractul ecologic. Acolo unde este posibil, insistaţi asupra unor metode de transport care protejează mediul (Capitolul 6).
• Asiguraţi-vă întotdeauna că tot ceea ce solicitaţi de la ofertanţii potenţiali şi de la ofertele acestora are legătură cu obiectul contractului.
Care este legătura dintre achiziţiile publice şi mediu?
Autorităţile publice sunt consumatori majori în Europa, cheltuind aproximativ 16 % din produsul intern brut al UE (o sumă echivalentă cu jumătate din PIB-ul Germaniei). Utilizând puterea lor de cumpărare pentru a alege bunuri şi servicii care respectă mediul, ele pot avea o contribuţie importantă la dezvoltarea durabilă. Achiziţiile publice ecologice acoperă domenii cum ar fi achiziţia de calculatoare şi clădiri eficiente din punct de vedere energetic, echipamente de birou din lemn obţinut cu respectarea normelor de mediu, hârtie reciclabilă, autovehicule electrice, mijloace de transport public care protejează mediul, alimente ecologice pentru cantine, electricitate provenind din surse de energie regenerabile, sisteme de aer condiţionat conforme celor mai avansate soluţii de protecţie a mediului.
Achiziţiile ecologice sunt menite, de asemenea, să dea un exemplu şi să influenţeze piaţa. Prin promovarea achiziţiilor ecologice, autorităţile publice pot oferi industriei stimulente reale pentru dezvoltarea de tehnologii ecologice. În unele sectoare de produse, lucrări şi servicii, impactul poate fi semnificativ, deoarece achizitorii publici comandă o mare parte a pieţei (în domeniul calculatoarelor, clădirilor eficiente din punct de vedere energetic, transportului public etc.).
În fine, dacă se iau în considerare costurile aferente unui întreg ciclu de viaţă al unui contract, achiziţiile publice ecologice dau posibilitatea de a economisi bani şi de a proteja mediul în acelaşi timp. Achiziţionând înţelept, puteţi economisi materiale şi energie, puteţi reduce deşeurile şi poluarea şi puteţi încuraja modele de comportament durabile.
Potenţiale beneficii pentru mediu
Comisia Europeană a cofinanţat un proiect de cercetare – numit Relief ( 1 ) – pentru a evalua ştiinţific potenţialele bene- ficii pentru mediu ale adoptării achiziţiilor publice ecologice la scară largă în UE. Concluziile sunt următoarele:
Dacă toate autorităţile publice din UE ar solicita electricitate ecologică, aceasta ar însemna economisirea echivalentului
60 de milioane de tone de CO 2 , ceea ce reprezintă 18 %
din angajamentul UE de reducere a gazelor cu efect de seră conform Protocolului de la Kyoto. Aproape aceeaşi reducere
fi obţinută dacă autorităţile publice ar opta pentru clădiri de înaltă calitate ecologică.
Dacă toate autorităţile publice din UE ar solicita calculatoare mai eficiente din punct de vedere energetic, determinând astfel întreaga piaţă să le urmeze exemplul, s-ar economisi 830 000 de tone de CO 2 .
Dacă toate autorităţile publice europene ar opta pentru toalete şi robinete eficiente pentru clădirile lor, aceasta ar duce la o reducere a consumului de apă cu 200 milioane de tone (echivalentul a 0,6 % din consumul casnic total în UE).
Acest proiect a fost finanţat de acţiunea-cheie„Oraşul de mâine şi patrimoniul cultural”în contextul celui de-al cincilea Program-cadru pentru RTD. S-a publicat un ghid pentru a ajuta autorităţile locale să adopte o politică de achiziţii mai ecologică. Pentru mai multe informaţii despre proiectul Relief, a se vedea http://www.iclei.org/europe/ecoprocura/info/politics.htm
Prezentul ghid este destinat să ajute autorităţile publice să lanseze cu succes o politică de achiziţii ecologice. El explică în mod practic posibilităţile oferite de legislaţia comunitară şi propune soluţii simple şi eficiente care pot fi utilizate în procedurile de achiziţii publice. Din motive practice, ghidul urmează logica şi structura procedurii de achiziţie publică. El oferă, de asemenea, multe exemple de achiziţii ecologice efectuate de către autorităţi publice din UE ( 1 ).
Acest ghid a fost elaborat în special pentru autorităţile publice, dar sperăm că el va suscita şi interesul achizitorilor din sectorul privat. El va ajuta, de asemenea, furnizorii, prestatorii de servicii şi antreprenorii – în special întreprinderile mici – să înţeleagă şi să îndeplinească cerinţele în materie de achiziţii ecologice care le sunt impuse.
Aviz important: Deşi informaţiile din prezentul ghid au fost verificate cu atenţie,
Comisia Europeană îşi declină orice răspundere faţă de cazurile particulare menţionate în acest ghid sau site-urile de internet de referinţă.
Ghidul este disponibil pe site-ul de internet Europa al Comisiei privind achiziţiile publice ecologice, unde există mai multe informaţii practice, linkuri utile şi informaţii de contact pentru autorităţile contractante care doresc să adopte o politică de achiziţii mai ecologică (http://ec.europa.eu/environment/gpp/).
Contextul politic şi juridic
Timp de mulţi ani, autorităţile achizitoare nu au luat în con- siderare în mod real valoarea ecologică a bunurilor, servicii- lor sau lucrărilor.
Cu toate acestea, contextul politic şi economic global s-a
schimbat, apărând conceptul de dezvoltare durabilă – „dezvoltare care satisface necesităţile prezentului fără
a compromite capacitatea generaţiilor viitoare de a-şi înde-
plini propriile necesităţi”– şi necesitatea de a avea în vedere considerente ecologice în toate celelalte politici (alături de aspectele economice şi sociale).
De la includerea sa în tratatul din 1997, dezvoltarea durabilă este recunoscută ca scop fundamental al UE. În 2000, la Lisabona, liderii UE au declarat obiectivul de a transforma UE în „cea mai competitivă şi dinamică economie bazată pe cunoaştere din lume, capabilă de creştere economică durabilă cu locuri de muncă mai multe şi mai bune şi o mai mare coe- ziune socială” până în 2010. Strategia de la Lisabona a fost
suplimentată de un al treilea pilon, cel al mediului, ca urmare
a adoptării Strategiei de dezvoltare durabilă a UE de
către Consiliul European de la Göteborg în 2001 ( 1 ). Această strategie a marcat un moment hotărâtor. Scopul era acela de a promova creşterea economică şi coeziunea socială fără
a se pierde din vedere protecţia mediului. În schimb, aceasta
implică faptul că obiectivele de mediu vor trebui cântărite în
raport cu impacturile lor economice şi sociale astfel încât, pe cât posibil, să se conceapă soluţii favorabile în acelaşi timp pentru economie, locuri de muncă şi mediu. În 2002, Consiliul
şi Parlamentul European au adoptat al şaselea program de
acţiune pentru mediu ( 2 ), stabilind foaia de parcurs pentru
mediu a UE pentru următorii zece ani şi identificând patru domenii prioritare unde este necesară acţiunea imediată:
schimbările climatice, natură şi biodiversitate, gestionarea resurselor, precum şi mediul şi sănătatea.
Punerea în aplicare a Strategiei de dezvoltare durabilă a UE
şi a celui de-al şaselea PAM în Uniunea extinsă va constitui o adevărată provocare.
La nivel internaţional, UE a jucat un rol preponderent în ela- borarea şi promovarea unor acorduri şi convenţii internaţionale cheie în domeniul mediului. De exemplu, prin ratificarea Pro-
tocolului de la Kyoto din 2002 asupra schimbărilor climatice, UE s-a angajat să reducă emisiile proprii de gaze cu efect de seră cu 8 % în intervalul 2008-2012 (comparativ cu nivelurile din 1990).
Realizarea unei dezvoltări durabile la toate nivelurile de guvernare nu este posibilă dacă nu există o integrare a dimensiunii ecologice în toate celelalte domenii de poli- tici, prin punerea în aplicare corespunzătoare a politicilor de mediu, favorizând utilizarea instrumentelor de piaţă şi prin informarea publicului pentru a suscita schimbările de com- portament necesare ( 3 ). La nivel mondial, achiziţiile publice ecologice sunt menţionate explicit în Planul de aplicare al Summitului Mondial pentru dezvoltare durabilă, care a avut loc la Johannesburg în septembrie 2002, care încurajează „autorităţile competente de la toate nivelurile să ia în considerare aspectele dezvoltării durabile în procesul decizional” şi să„promoveze politici de achiziţie publică care încurajează dezvoltarea şi difuzarea de bunuri şi servicii care respectă mediul”( 4 ).
În cadrul Organizaţiei pentru Cooperare şi Dezvoltare Economică (OCDE), ţările membre OCDE au adoptat o Reco- mandare a Consiliului „de a îmbunătăţi performanţele eco- logice ale achiziţiilor publice”( 5 ).
În comunicarea sa interpretativă din 4 iulie 2001 ( 6 ), Comisia Europeană a stabilit posibilităţile oferite de legislaţia comunitară pentru a integra considerentele de mediu în
COM(2001) 264 final.
Decizia nr. 1600/2002/CE a Parlamentului European şi a Consiliului din 22 iulie 2002 de stabilire a celui de-al şaselea program comunitar de acţiune pentru mediu, JO L 242, 10.9.2002.
A se nota că prezentul ghid se limitează la aspectul ecologic al dezvoltării durabile. În ceea ce priveşte aspectul social al dezvoltării durabile, se face trimitere la comunicarea interpretativă a Comisiei din 15 octombrie 2001 asupra posibilităţilor de a integra considerentele sociale în achiziţiile publice şi la noile directive privind achiziţiile publice care se referă explicit la aceste posibilităţi.
http://www.un.org/esa/sustdev/documents/WSSD_POI_PD/English/
POIToc.htm
23 ianuarie 2002 – C(2002)3 – http://www.oecd.org/
Comunicarea interpretativă a Comisiei din 4 iulie 2001 privind legislaţia comunitară aplicabilă achiziţiilor publice şi posibilităţile de a integra considerentele ecologice în achiziţiile publice (COM(2002) 274 final).
procedurile de achiziţii publice. Curtea de Justiţie a oferit clarificări suplimentare privind aceste posibilităţi ( 1 ).
Directivele privind achiziţiile publice ( 2 ) adoptate la 31 martie 2004 consolidează şi completează contextul juridic. Acestea menţionează explicit în considerentele şi dispoziţiile lor posibilităţile de a integra considerente de mediu în criteriile de selecţie a specificaţiilor tehnice şi de atribuire şi în clauzele de executare a contractului.
Deşi directivele se aplică doar contractelor de achiziţii publice a căror valoare estimată depăşeşte anumite praguri (după cum se menţionează în directive), Curtea de Justiţie a hotărât că principiile egalităţii de tratament şi al transparenţei din Tratatul CE, ca şi libera circulaţie a mărfurilor, libertatea de stabilire şi libertatea de a presta servicii se aplică în mod egal şi contractelor a căror valoare este inferioară acestor praguri.
Hotărârile Curţii de Justiţie din 17 septembrie 2002 în cauza C-513/99 şi din 4 decembrie 2003 în cauza C-448/01.
Directiva 2004/18/CE a Parlamentului European şi a Consiliului din 31 martie 2004 privind coordonarea procedurilor de atribuire a contractelor de achiziţii publice de lucrări, de bunuri şi de servicii (în continuare numită Directiva 2004/18/CE) şi Directiva 2004/17/CE a Parlamentului European şi a Consiliului din 31 martie 2004 de coordonare a procedurilor de atribuire a contractelor de achiziţii în sectoarele apei, energiei, transporturilor şi serviciilor poştale (în continuare numită Directiva 2004/17/CE).
Capitolul 1 Strategii de achiziţie ecologică
În principiu, decizia politică de a achiziţiona ecologic
nu ar trebui să pună probleme autorităţilor publice. Într-adevăr, ele ar trebui încurajate să facă acest lucru, deoarece ar fi nu doar în avantajul mediului,
ci şi al autorităţii contractante, prin îmbunătăţirea
imaginii sale publice. De fapt, o politică de achiziţii ecologice nu necesită în mod normal nicio schimbare structurală din partea autorităţii contractante.
Cu toate acestea, punerea în practică a politicii va necesita în primul rând o anumită planificare strategică: organizarea unei instruiri corespunzătoare a personalului însărcinat cu achiziţiile, asigurarea accesului la informaţiile de mediu şi stabilirea priorităţilor în alegerea contractelor cu cel mai mare potenţial de „ecologizare”. Odată stabilite aceste aspecte, autorităţile contractante vor putea proceda la organizarea corespunzătoare a procedurii de achiziţii publice ecologice (Capitolul 2).
Personalul însărcinat cu achiziţiile trebuie să-şi
însuşească cunoştinţele juridice, financiare şi de mediu de care are nevoie pentru a hotărî în ce măsură şi unde pot fi introduse, în mod eficient, condiţii de mediu
în cadrul procedurii de achiziţie, dacă acestea sunt
stabilite la nivelul corespunzător pentru a obţine cel mai bun raport calitate-preţ şi dacă sunt conforme cu priorităţile ecologice ale autorităţii contractante.
Un ghid al practicilor de mediu din Barcelona
Autorităţile locale din Barcelona au elaborat pentru cei 12 000 de angajaţi un ghid de bune practici ecologice, care cuprinde informaţii despre achiziţiile ecologice şi alte pro- bleme de mediu ( 1 ).
Pentru mai multe informaţii, vizitaţi următoarea adresă: http://www.bcn.es/
agenda21/A21_text/guies/GreenOfficeGuide.pdf
Este important ca politica de achiziţii ecologice să fie comunicată unui număr mare de părţi interesate, inclusiv furnizori, antreprenori sau prestatori de servicii actuali şi viitori, pentru ca aceştia să ia în considerare noile cerinţe.
Cooperarea dintre autorităţile achizitoare reprezintă un alt mod de îmbunătăţire a accesului la cunoştinţe şi know-how în domeniul mediului şi de a comunica această politică lumii întregi.
Orientări pentru achiziţii ecologice în Voralberg
Landul austriacVoralberg cuprinde 96 de mici municipalităţi, răspândite într-o zonă în care densitatea populaţiei este relativ scăzută. Majoritatea municipalităţilor nu utilizează achizitori cu program complet, cu atât mai puţin specialişti în domeniul mediului. Pentru ca achiziţiile ecologice să aibă succes în aceste condiţii, a fost necesară cooperarea şi facilitarea, pe cât posibil, a activităţii tehnice a achizitori- lor de stabilire a criteriilor. Pentru a face acest lucru, landul Voralberg a elaborat orientări ecologice privind achiziţiile de servicii de construcţii şi de produse şi materiale de birou. Acestea sunt în prezent disponibile pe internet ( 2 ).
Pentru mai multe informaţii, vizitaţi următoarea adresă:
http://www.voralberg.at
• Adoptaţi o abordare progresivă. Începeţi cu
o gamă restrânsă de produse şi servicii al căror
impact asupra mediului este evident sau pentru
care alternativele mai ecologice sunt disponibile
şi nu implică costuri suplimentare (de exemplu,
hârtie reciclată, echipament de birou eficient energetic). În mod alternativ, începeţi prin a vă asigura că cerinţele caietului de sarcini nu au un impact negativ asupra mediului (de exemplu, prin excluderea utilizării componentelor reciclate).
Abordarea progresivă în Dunkerque şi Lille
OraşulDunkerquedinFranţaaadoptatoabordareprogresivă, care s-a concretizat prin eforturile iniţiate în 1999 în favoa- rea achiziţiilor ecologice. Începând cu un produs şi câştigând încredere prin testare şi prin cooperarea strânsă cu utiliza- torii, s-a creat climatul potrivit pentru trecerea la o politică mai sistematică de achiziţii ecologice şi luarea în considerare a alternativelor mai ecologice pentru alte produse.
Oraşul Lille a înfiinţat un birou în vederea formării achizito- rilor pentru a căuta produse înlocuitoare care au un impact mai scăzut asupra mediului. Aceştia au început cu şase produse: hârtie, vopsea, cerneală tipografică, produse de curăţat, iluminatul public şi lemn. Achizitorii vor încerca apoi să definească o procedură pentru a începe să aplice această politică şi la alte produse.
• Luaţi în considerare impactul asupra mediului. Selectaţi acele produse (cum ar fi un parc de maşini) sau servicii (cum ar fi servicii de curăţenie) care au un impact major asupra mediului.
• Concentraţi-vă asupra uneia sau mai multor probleme de mediu, cum ar fi schimbările climatice sau deşeurile. Introduceţi cerinţe generale referitoare la eficacitatea energetică sau reciclabilitate.
• Luaţi în considerare disponibilitatea şi costul alternativelor mai ecologice. Există pe piaţă produse (mai) ecologice, vor îndeplini acestea cerinţele dumneavoastră şi vi le puteţi permite?
• Luaţi în considerare disponibilitatea datelor. Sunteţi în măsură să obţineţi datele ştiinţifice şi ecologice necesare pentru a stabili criterii pentru un anumit produs? Cât de dificil va fi să decideţi ce doriţi din punct de vedere tehnic şi să exprimaţi acest lucru într-o cerere de oferte?
Baza de date a Comisiei pentru servicii şi produse
Comisia Comunităţilor Europene a înfiinţat o bază de date care cuprinde informaţii ecologice elementare despre apro- ximativ o sută de grupe de produse şi servicii. Aceasta oferă informaţii de bază achizitorilor privaţi şi publici, cum ar fi etichetele ecologice disponibile pentru un anumit produs sau principalele sale efecte asupra mediului. Baza de date poate fi consultată la următoarea adresă:
http://ec.europa.eu/environment/green_purchasing
• Îmbunătăţiţi vizibilitatea politicii ecologice. Cât de vizibilă va fi politica ecologică pentru public şi personal? Vor percepe aceştia eforturile depuse pentru îmbunătăţirea performanţelor noastre ecologice? Schimbări majore cum ar fi tipul de vehicule utilizate de către autorităţi sau servirea de alimente ecologice în cantinele şcolare pot ajuta la sensibilizarea cu privire la această politică şi la asocierea acesteia cu alte proiecte de mediu.
• Luaţi în considerare potenţialul de dezvoltare tehnologică. Dacă politica privind achiziţiile ecologice ar viza produse şi servicii într-o fază iniţială a dezvoltării şi comercializării lor, şansele de succes ale acesteia ar fi mai mari decât dacă s-ar încerca modificarea caracteristicilor ecologice ale sectoarelor deja dezvoltate.
Proiect-pilot german privind încălzirea piscinelor cu energie solară
În 1983, Comisia Europeană şi ministerul german al cercetării şi tehnologiei au iniţiat un proiect-pilot pentru a înlocui energia convenţională pentru încălzirea apei din piscine cu energia solară. Impulsul financiar dat acestui produs inovator datorită achiziţiei publice a permis scăderea preţului acestuia şi l-a făcut totodată mai atractiv pentru achizitorii privaţi.
Adoptaţi o abordare ştiinţifică solidă bazată pe ciclul de viaţă. Evitaţi deplasarea impactului asupra mediului de la o etapă la alta a ciclului de viaţă al unui produs. Căutaţi informaţiile relevante în specificaţiile de bază ale etichetelor ecologice sau pe site-urile de internet şi în bazele de date care au ca scop informarea consumatorilor.
Capitolul 2 Organizarea achiziţiilor publice
• Achizitorii publici au o obligaţie mai strictă decât achizitorii privaţi de a obţine cel mai bun raport calitate-preţ şi de a garanta corectitudinea procedurilor de achiziţie. Cel mai bun raport calitate-preţ poate include considerente de mediu. Corectitudinea însemnă oferirea de şanse egale şi garantarea transparenţei.
• Faza de pregătire este crucială. O analiză şi
o planificare meticuloase sunt esenţiale înainte de lansarea unei cereri de ofertă dacă se urmăreşte atingerea unor obiective ecologice.
• Este deosebit de important să analizaţi exact de ce anume aveţi nevoie înainte de a alege
Pentru a face o politică ecologică să funcţioneze, este esenţial să cercetaţi procedura de achiziţie publică însăşi. O politică de achiziţii ecologice poate, dacă nu este pusă în aplicare corect, să eşueze din motive practice, cum ar fi: când să recurgeţi la ea, cui să vă adresaţi şi ce criterii să utilizaţi.
Achiziţia publică este în esenţă o problemă de armonizare a cererii şi ofertei, la fel ca orice procedură de achiziţie privată, singura diferenţă fiind că autorităţile contractante trebuie să fie mai precaute la atribuirea contractelor, întrucât ele sunt entităţi publice finanţate din banii contribuabililor.
Această precauţie specială poate fi transpusă în două principii fundamentale:
• obţinerea celui mai bun raport calitate-preţ;
• garantarea corectitudinii.
Autorităţile contractante au responsabilitatea de
a obţine cel mai bun raport calitate-preţ cu banii
contribuabililor pentru tot ceea ce achiziţionează. Cel mai bun raport calitate-preţ nu implică doar alegerea celei mai ieftine oferte. Aceasta implică obţinerea celei mai bune oferte respectând parametrii stabiliţi. Protecţia mediului poate
fi unul dintre aceşti parametri şi poate avea o
importanţă egală cu ceilalţi factori pentru atribuirea contractului. Astfel, raportul calitate-preţ nu exclude considerentele de mediu.
Garantarea corectitudinii
Corectitudinea implică respectarea principiilor pieţei interne, pe care se fondează directivele privind achiziţiile publice şi legislaţia naţională care le transpune. Cel mai important dintre aceste principii este principiul egalităţii de tratament, care implică faptul că toţi competitorii ar trebui să aibă şanse egale de a concura pentru contract. Pentru a asigura aceste condiţii de concurenţă deplină, trebuie aplicat, de asemenea, principiul transparenţei.
concretizează principiul egalităţii de tratament se numără data-limită pentru primirea ofertelor şi a cererilor de partici- pare şi regulile comune privind specificaţiile tehnice.
Exemple de aplicare a principiului transparenţei pot fi găsite în diferite dispoziţii cu privire la publicarea anunţurilor şi obligaţia autorităţilor contractante de a informa ofertanţii în cauză asupra motivelor respingerii ofertei lor.
Etapa pregătitoare a oricărei proceduri de achiziţie este crucială. Orice greşeală în această etapă va afecta negativ fiecare etapă următoare şi, în cele din urmă, rezultatul final, deoarece fiecare etapă se bazează pe cea precedentă. Aşadar, înainte de a iniţia o procedură de cerere de oferte, este necesar să rezervaţi suficient timp pentru definirea obiectului contractului şi a instrumentelor care vor fi utilizate pentru a ajunge la rezultatul final. Un alt fapt care subliniază importanţa etapei pregătitoare este acela că, în general, etapele iniţiale ale procedurii de achiziţie oferă cele mai bune posibilităţi de a integra considerentele de mediu.
Structura generală a procedurii de achiziţie publică nu este diferită în esenţă de procedura de achiziţie din domeniul privat. Ambele urmează aproximativ aceleaşi etape: definirea obiectului contractului, întocmirea specificaţiilor tehnice şi a parametrilor contractuali pentru produs/lucrare/serviciu, selectarea candidatului potrivit şi identificarea celei mai bune oferte.
Acest ghid dedică fiecărei etape câte un capitol, analizând modurile de a lua în considerare aspectele de mediu la fiecare etapă şi dând exemple practice şi recomandări.
Un pas crucial al etapei pregătitoare, care precede chiar definirea obiectului contractului, este evaluarea necesităţilor reale.
De exemplu, aveţi nevoie să difuzaţi informaţii către public. Aţi putea decide să cumpăraţi pliante tipărite, postere, broşuri şi anunţuri în presă. Totuşi, dacă analizaţi situaţia din perspectiva soluţiilor posibile mai degrabă decât din cea a necesităţilor, este posibil să optaţi pentru soluţii mai ecolo- gice, cum ar fi difuzarea informaţiilor prin mijloace electro- nice, utilizând site-uri de internet sau mesaje electronice.
Aşadar, pentru a fi eficienţi, este preferabil să descrieţi necesităţile dumneavoastră într-un mod funcţional, astfel încât să nu excludeţi nicio posibilitate disponibilă pe piaţă. Odată ce aţi analizat corespunzător necesităţile, este posibil chiar să decideţi că nu este nevoie de un contract.
Achiziţii mai puţine în Pori
Achiziţiile ecologice nu însemnă întotdeauna cumpărarea unor produse mai ecologice. Ar putea însemna pur şi sim- plu să cumpăraţi mai puţin. În Pori, un oraş finlandez de la Marea Baltică, s-a înfiinţat un serviciu intern de reutilizare, care funcţionează datorită unui avizier postat pe internet. Angajaţii care nu mai utilizează anumite echipamente de birou le pot oferi altor departamente sau membri ai perso- nalului cărora le sunt necesare ( 1 ).
http://www3.iciei.org/egpis/egpc-061.html
Capitolul 3 Definirea cerinţelor contractului
• Atunci când definesc obiectul contractului, autorităţile contractante au libertatea de a alege ceea ce doresc să achiziţioneze. Aceasta le permite o marjă considerabilă de manevră pentru a include considerente de mediu, cu condiţia ca acest lucru să nu ducă la denaturarea pieţei, prin limitarea sau împiedicarea accesului la ea.
• Studiile de piaţă pot oferi informaţii esenţiale despre opţiunile ecologice disponibile şi despre tarifele şi condiţiile comerciale generale.
• Specificaţiile tehnice care stau la baza etichetelor ecologice se pot dovedi foarte utile pentru elaborarea specificaţiilor tehnice; totuşi, autorităţile contractante nu pot impune ofertanţilor condiţia de a se fi înscris într-un anume sistem de etichetare ecologică.
• Se pot indica materiale specifice şi metode de producţie ecologice, dacă este cazul.
3.1. Definirea obiectului
Prin „obiectul” contractului se înţelege produsul, serviciul sau lucrarea pe care doriţi să le achiziţionaţi. Acest proces de determinare are în general drept rezultat o descriere de bază a produsului, serviciului sau lucrării, dar poate lua, de asemenea, forma unei definiţii bazate pe performanţă.
În ceea ce priveşte considerentele de mediu, o definiţie bazată pe performanţă este preferabilă, deoarece în acest caz autoritatea contractantă nu trebuie să stipuleze în amănunt toate caracteristicile pe care ar trebui să le aibă produsul/serviciul/ lucrarea, ci doar efectul dorit.
3.1.1. Dreptul de a alege
În principiu, sunteţi liberi să definiţi obiectul contractului după cum consideraţi necesar. Legislaţia privind achiziţiile publice se referă mai degrabă la
modul în care achiziţionează autorităţile contractante decât la ce anume achiziţionează. Din acest motiv, niciuna din directivele privind achiziţiile nu restricţionează obiectul contractului însuşi.
Totuşi, libertatea de a defini contractul nu este nelimitată. În anumite cazuri, alegerea unui anumit produs, serviciu sau lucrare poate denatura libera concurenţă între întreprinderile dintre UE în domeniul achiziţiilor publice. Se impun, aşadar, anumite garanţii.
Aceste garanţii constau, în primul rând, în faptul că prevederile Tratatului CE cu privire la nediscriminare, libertatea de a presta servicii şi libera circulaţie a mărfurilor se aplică în toate cazurile, prin urmare şi contractelor de achiziţii publice a căror
valoare este inferioară pragurilor stipulate în directive sau anumitor aspecte ale contractelor care nu sunt
în mod explicit acoperite de directive. În practică,
aceasta înseamnă că trebuie să vă asiguraţi că prin contractul în cauză nu este afectat accesul altor operatori din UE la piaţa dumneavoastră naţională.
O a doua garanţie este aceea că, potrivit regulilor
aplicabile achiziţiilor publice, specificaţiile tehnice
utilizate pentru a defini contractul nu trebuie definite
în mod discriminatoriu.
3.1.2. Alegerea unui titlu ecologic pentru contract
Un titlu ecologic face ca ofertanţii să identifice mai uşor ce se aşteaptă de la ei şi transmite mesajul că performanţa ecologică a produsului sau serviciului va constitui o parte importantă a contractului.
Un titlu ecologic de la Institutul pentru Managementul Mediului din Bruxelles
Institutul pentru Managementul Mediului din Bruxelles (IBGE- BIM) ( 1 ) a dat următorul titlu cererii de ofertă pentru servicii de curăţenie: „Contract de curăţenie ecologică”. Alte titluri potrivite ar fi„Contract de catering cu alimente ecologice”sau „Construcţie eficientă din punct de vedere energetic”.
Utilizarea titlurilor cu caracter publicitar transmite un mesaj nu numai potenţialilor furnizori, ci şi comunităţii locale şi altor autorităţi contractante.
3.1.3. Efectuarea unui studiu de piaţă
În procesul de determinare a necesităţilor de achiziţionare, este esenţial să dispuneţi de cunoştinţe elementare despre piaţă. Este foarte dificil să dezvoltaţi un concept pentru un produs, serviciu sau lucrare fără a şti ce este disponibil. Alternativele ecologice nu sunt întotdeauna evidente sau promovate corespunzător.
Prin urmare, este necesar să faceţi unele cercetări, de exemplu sub forma unui studiu de piaţă. Un studiu de piaţă este o analiză generală referitoare la potenţialul de pe piaţă care ar putea satisface necesităţile pe care le-aţi definit. Pentru a avea rezultate satisfăcătoare, studiul trebuie să fie efectuat în mod deschis şi obiectiv, concentrându-se asupra soluţiilor generale care sunt disponibile pe piaţă şi nu favorizând anumiţi antreprenori. El va cuprinde alternativele ecologice, dacă există, şi nivelul general al preţurilor pentru opţiunile disponibile.
Căutarea produsului corespunzător
O comunitate care intenţionează să achiziţioneze garduri şi
mobilier stradal se poate informa în legătură cu materialele
disponibile pe piaţă, cum ar fi lemnul provenind din păduri administrate durabil din punct de vedere ecologic sau mate- riale sintetice fabricate din materii prime reciclate.
3.1.4. Recomandări privind contractele de lucrări
În sectorul lucrărilor, se acordă multă atenţie aşa-numitei „construcţii durabile”. Guvernele, în rolul lor de autorităţi contractante, se alătură adesea întreprinderilor de construcţii şi arhitecţilor pentru a dezvolta metode de construcţie ecologice.
O experienţă franceză în favoarea unor locuinţe mai ecologice
Guvernul francez a lansat un proiect pentru aplicarea metodei HQE (haute qualité environnementale), o metodă de a atinge
o înaltă calitate ecologică în sectorul construcţiilor, în cazul
locuinţelor sociale şi al urbanismului. Această metodă se concentrează asupra proiectării de clădiri care utilizează mai puţină apă şi energie şi necesită mai puţină întreţinere ( 2 ).
Pentru mai multe informaţii, vizitaţi următoarea adresă: http://www.
logement.equipement.gouv.fr/alaune/dossiers/presse_030102.pdf
Pentru anumite proiecte publice şi private, este obligatorie efectuarea unei evaluări a impactului ecologic (EIE). Această obligaţie nu decurge din directivele privind achiziţiile publice, dar ar putea avea efecte asupra definirii obiectului contractului sau a clauzelor de executare a acestuia ( 3 ). Analiza impactului ecologic oferă autorităţilor naţionale informaţii relevante care le permit să ia o decizie în deplină cunoştinţă de cauză cu privire la impactul acesteia. În procesul definirii obiectului contractului, efectuarea unei evaluări a impactului ecologic poate duce la luarea unei decizii mai echilibrate.
Evaluarea impactului ecologic a fost introdusă în 1985 prin Directiva 85/337/CEE (JO L 175, 5.7.1985, p. 40), astfel cum a fost modificată prin Directiva 97/11/CEE (JO L 73, 14.3.1997, p. 5).
În acelaşi mod, Directiva 2002/91/CE privind performanţa energetică a clădirilor ( 1 ), care obligă statele membre să stabilească cerinţe minime de performanţă energetică pentru clădirile noi şi pentru clădirile existente de mari dimensiuni care fac obiectul unor renovări majore, va avea un impact asupra definirii obiectului şi a specificaţiilor tehnice ale contractului de lucrări pentru construcţia sau renovarea acelor clădiri.
Directiva 2002/91/CE a Parlamentului European şi a Consiliului din 16 decembrie 2002 (JO L 1, 4.1.2003), care urmează a fi transpusă în legislaţia naţională până la 4 ianuarie 2006.
3.1.5. Recomandări privind contractele de achiziţii de bunuri şi de servicii
Beneficiile ecologice ale contractelor de achiziţii de bunuri şi de servicii ecologice provin din rezultatul final: produsul sau serviciul final.
Un aspect important este îmbunătăţirea consumului global de energie, de exemplu printr-o mai mare eficienţă energetică, care va avea avantaje pentru mediu şi va economisi bani în acelaşi timp.
Un alt element demn de luat în considerare este impactul asupra mediului al produsului sau serviciului ecologic în etapa eliminării deşeurilor. Un studiu de piaţă poate evidenţia mari diferenţe din punctul de vedere al:
• volumului de deşeuri de eliminat,
• impactului dăunător al materialelor şi
• cantităţii de materiale care pot fi reciclate.
O altă trăsătură importantă este durabilitatea
produsului, şi anume dacă acesta este făcut să dureze.
În unele cazuri pare foarte tentant să cumperi cel
mai ieftin produs, însă, pe termen lung, acesta se poate dovedi ca fiind mai costisitor şi, de asemenea,
dăunător mediului. Produsele de calitate inferioară (indiferent de caracteristicile lor ecologice) tind să aibă o durată de viaţă mai scurtă. Dacă un produs mai ieftin trebuie înlocuit mai des decât un produs mai scump, aceasta va avea ca urmare costuri mai mari, consum de energie suplimentar şi mai multe deşeuri.
În general, şi mai ales în ceea ce priveşte contractele
de servicii, accentul ar trebui pus pe executare, astfel încât să alegeţi modul cel mai puţin dăunător pentru mediu de a executa contractul, ţinând cont de echipamentul şi de materialele utilizate.
3.2.1. Specificaţiile tehnice
Odată ce aţi definit obiectul contractului, trebuie să-l transpuneţi în specificaţii tehnice măsurabile, care pot fi aplicate direct într-o procedură de achiziţie publică. Această operaţiune este similară transformării unei schiţe într-un tablou. Specificaţiile tehnice au două funcţii:
• descriu contractul astfel încât să permită întreprinderilor să decidă dacă acesta prezintă interes pentru ele. Astfel, ele stabilesc nivelul concurenţei;
• oferă cerinţe măsurabile pe baza cărora pot fi evaluate ofertele. Ele constituie criteriile minime de conformitate. Dacă acestea nu sunt clare şi corecte, vor conduce inevitabil la oferte necorespunzătoare. Ofertele care nu respectă specificaţiile tehnice trebuie respinse.
3.2.2. Specificaţii bazate pe performanţă
Directivele 2004/17/CE şi 2004/18/CE privind achiziţiile publice permit în mod explicit autorităţilor contractante să aleagă între specificaţii bazate pe standarde tehnice sau cerinţe bazate pe performanţă ( 1 ). O abordare bazată pe performanţă permite de obicei o mai mare creativitate a pieţei, putând chiar, în unele cazuri, să provoace piaţa să dezvolte soluţii tehnice inovatoare. Dacă utilizaţi această abordare, nu este necesar să formulaţi specificaţiile tehnice în detaliu.
A se vedea articolul 23 din Directiva 2004/18/CE şi articolul 34 din Directiva
2004/17/CE.
Specificarea rezultatului final, dar nu şi a modului de realizare
Dacă obiectivul dumneavoastră este să menţineţi o anumită temperatură în birourile dintr-o clădire, puteţi realiza acest lucru prin stabilirea de specificaţii foarte detaliate pentru sistemul de încălzire centrală. Ca alternativă, puteţi preciza că birourile trebuie să aibă temperatura constantă de 20 °C, permiţând furnizorilor să propună diferite opţiuni. Furnizo- rii pot opta aşadar pentru sisteme ecologice de încălzire şi de ventilaţie, în locul celor care utilizează combustibili fosili.
Totuşi, atunci când stabiliţi specificaţii bazate pe performanţă, trebui să fiţi şi mai atenţi decât atunci când elaboraţi specificaţii tehnice convenţionale. Întrucât opţiunile disponibile pe piaţă pot varia considerabil, ar trebui să vă asiguraţi că specificaţiile dumneavoastră sunt suficient de clare pentru a vă permite să faceţi o evaluare corectă şi justificată.
3.2.3. Standarde tehnice de mediu
Standardele tehnice pot lua mai multe forme. Acestea variază de la standarde europene complete (EN) la standarde naţionale şi specificaţii tehnice naţionale, trecând prin aprobări tehnice europene şi standarde internaţionale. Standardele sunt utile pentru specificaţiile contractelor de achiziţii publice întrucât sunt clare, nediscriminatorii şi sunt elaborate pe baza unui consens. La nivel european, acestea sunt concepute de organizaţiile de standardizare europene: Comitetul European pentru Standardizare (CEN), Comitetul European pentru Standardizare Electrotehnică (Cenelec) ( 1 ) şi Institutul European de Standardizare pentru Telecomunicaţii (ETSI) ( 2 ). Procesul de standardizare europeană include participarea unei game largi de părţi interesate, printre care autorităţi naţionale, organizaţii de mediu, asociaţii ale consumatorilor, precum şi industria. Aceasta oferă
o largă acceptabilitate soluţiei tehnice furnizate de standardul european.
Unele standarde tehnice includ clauze care cuprind caracteristici ecologice ale produselor sau serviciilor. Dacă aceste specificaţii sunt utilizate în achiziţiile publice, întreprinderile trebuie să dovedească că pot îndeplini standardele sau, dacă nu utilizează aceleaşi metode, că ating nivelurile de performanţă stabilite de aceste standarde. Dacă nu pot oferi această dovadă, oferta lor va fi eliminată.
Pentru anumite puncte specifice, puteţi defini un nivel mai înalt de protecţie a mediului decât cel stabilit printr-un standard, dacă acest lucru nu este discriminatoriu faţă de potenţialii ofertanţi.
Organizaţiile de standardizare europene promovează luarea în calcul a considerentelor ecologice. De exemplu, CEN are în prezent un Birou de asistenţă ecologică, care oferă consiliere şi asistenţă comitetelor tehnice ( 3 ).
Comisia Europeană însăşi se dedică, de asemenea,
„ecologizării” standardelor tehnice. Ea a adoptat
o comunicare privind integrarea aspectelor de mediu în standardizarea europeană ( 4 ).
Mai multe informaţii pot fi găsite la următoarea adresă:
Comunicare adoptată la 25 februarie 2004 [COM(2004) 130 final]; mai multe informaţii pot fi găsite la următoarea adresă:
http:// ec.europa.eu/environment/standardisation/index_en.htm
Mai multe informaţii pot fi găsite la următoarea adresă: http://www.cenelec.org
Mai multe informaţii pot fi găsite la următoarea adresă: http://www.etsi.org
3.2.4. Utilizarea variantelor
Este posibil ca, chiar şi după efectuarea unui studiu de piaţă, să nu fiţi siguri dacă există alternative ecologice pentru produsele, serviciile sau lucrările pe care doriţi să le achiziţionaţi sau să aveţi incertitudini în ceea ce priveşte calitatea sau preţul lor.
În acest caz, o alternativă interesantă ar fi să solicitaţi eventualilor ofertanţi să prezinte variante ecologice. Aceasta înseamnă că stabiliţi un set minim de specificaţii tehnice pentru produsul pe care doriţi să-l achiziţionaţi, care se vor aplica atât ofertei neutre, cât şi variantei sale ecologice. Pentru aceasta din urmă, veţi adăuga o dimensiune de mediu. Atunci când vă parvin ofertele, le puteţi compara pe toate (pe cele neutre şi pe cele ecologice) pe baza aceluiaşi set de criterii de atribuire. Aşadar, puteţi utiliza variantele pentru a proteja mediul, permiţând o comparaţie între soluţiile standard şi opţiunile ecologice (care se bazează pe aceleaşi cerinţe tehnice standard). Întreprinderile sunt libere să prezinte oferte bazate pe variantă sau pe cererea de ofertă iniţială, în lipsa unor indicaţii contrare din partea autorităţii contractante.
Pentru a putea accepta variante într-o procedură de achiziţie publică ( 1 ) trebuie să menţionaţi anticipat în documentele de licitaţie:
• că vor fi acceptate variante;
• specificaţiile minime ecologice pe care variantele trebuie să le îndeplinească (de exemplu, o mai bună performanţă de mediu);
• cerinţe specifice pentru prezentarea de variante (cum ar fi obligaţia de a utiliza un plic separat cu menţiunea „variantă” sau indicarea faptului că o variantă poate fi prezentată doar în combinaţie cu o ofertă neutră).
A se vedea articolul 24 din Directiva 2004/18/CE şi articolul 36 din Directiva 2004/17/CE.
A fost elaborată o gamă largă de etichete
ecologice pentru a transmite informaţiile despre caracteristicile ecologice ale unui produs sau serviciu în mod standardizat, cu scopul de a ajuta consumatorii şi celelalte întreprinderi să aleagă produse sau servicii mai ecologice.
Criteriile utilizate pentru etichetele ecologice nu
se bazează pe un singur parametru, ci mai degrabă
pe studii care analizează impactul ecologic al unui produs sau serviciu de-a lungul ciclului său de viaţă, abordarea „din leagăn până în mormânt”, pe baza unor informaţii ştiinţifice solide. Acestea oferă informaţii utile privind costurile inerente ale unui produs, de la extracţia materiilor prime în faza de preproducţie, trecând prin producţie şi distribuţie, până la eliminarea definitivă a deşeurilor.
Puteţi utiliza informaţiile de pe etichetele ecologice
în diverse moduri:
• pentru a vă ajuta să întocmiţi specificaţiile tehnice în scopul definirii caracteristicilor bunurilor sau serviciilor pe care le achiziţionaţi;
• atunci când verificaţi îndeplinirea acestor cerinţe, puteţi accepta eticheta ca mijloc de
a dovedi conformitatea cu specificaţiile tehnice;
• ca punct de referinţă în funcţie de care să evaluaţi ofertele în etapa atribuirii (a se vedea exemplul de mai jos);
• puteţi utiliza diverse tipuri de etichete pentru
scopuri diferite. De exemplu, etichetele unice pot
fi utile în cadrul unei abordări progresive.
Totuşi, nu puteţi niciodată solicita ofertanţilor să fie înregistraţi într-un sistem anume de etichetare ecologică.
• să fie disponibile tuturor părţilor interesate.
Se presupune că acele produse şi servicii care poartă
o etichetă ecologică îndeplinesc specificaţiile tehnice.
Cu toate acestea, nu este permisă stabilirea unei
obligaţii pentru întreprinderi de a avea o anumită
etichetă ecologică sau de a fi (pe deplin) conforme
unei anumite etichete ecologice. Trebuie întotdeauna
să acceptaţi şi alte dovezi corespunzătoare, cum ar fi
un raport de testare de la un organism recunoscut sau
un dosar tehnic de la producător.
3.3.3. Categorii de etichete ecologice
Utilizarea etichetelor ecologice ale Uniunii
Europene pentru becuri
Etichete ecologice publice, cu criterii multiple (Tip I, ISO 14024)
Criteriile etichetei ecologice a UE pentru becuri electrice cer ca
acestea să aibă o durată medie de viaţă de 10 000 de ore. Pentru a
reflecta acest lucru într-o cerere de ofertă pentru becuri electrice,
10 000 de ore ar putea reprezenta specificaţia tehnică pentru
durata minimă de viaţă, iar în criteriile de atribuire se poate acorda
un bonus pentru fiecare mie de ore peste cele 10 000 de ore.
3.3.2. Recomandări juridice privind modul
de utilizare a etichetelor ecologice şi
a specificaţiilor care stau la baza lor în
Acestea reprezintă tipurile de etichete cele mai
uzuale şi cel mai des utilizate pentru achiziţiile
ecologice. Ele se bazează pe un număr de criterii
de admitere/respingere care stabilesc standardul
pentru eticheta în cauză. Se stabilesc diferite seturi
de criterii pentru fiecare grup de produse sau
servicii cuprinse în sistem. Aceste criterii vor defini
în principiu performanţa ecologică pe care trebuie
să o atingă produsul şi pot stabili standarde care să
asigure faptul că produsul este apt pentru utilizare.
Directivele 2004/17/CE şi 2004/18/CE privind
achiziţiile publice ( 1 ) permit în mod explicit utilizarea
specificaţiilor de bază ale etichetelor ecologice pentru
definirea cerinţelor ecologice funcţionale sau bazate
pe performanţă, cu condiţia ca:
Câteva etichete ecologice europene
şi naţionale interesante
• specificaţiile să fie adecvate pentru definirea
caracteristicilor bunurilor sau serviciilor care fac
• cerinţele pentru etichetă să se bazeze pe informaţii
Cele mai cunoscute etichete ecologice cu criterii multiple
sunt eticheta europeană (floarea) ( 2 ), eticheta scandinavă
(lebăda nordică) ( 3 ) şi etichetele naţionale (precum îngerul
albastru german) ( 4 ). Toate aceste etichete sunt atribuite
pe bază voluntară şi se bazează pe ciclul de viaţă şi implică
certificarea produsului de către o terţă parte (nu de către
producătorii înşişi). Ele îndeplinesc înalte standarde de
transparenţă şi rigoare ştiinţifică în ceea ce priveşte stabili-
rea criteriilor şi sunt nediscriminatorii.
• etichetele ecologice să fie adoptate cu
participarea tuturor părţilor interesate, cum
ar fi organisme guvernamentale, consumatori,
producători, distribuitori şi organizaţii de mediu;
Mai multe informaţii la următoarea adresă: http://ec.europa.eu/
environment/ecolabel/index_en.htm
Mai multe informaţii la următoarea adresă: http://www.svanen.nu/Eng/
Mai multe informaţii la următoarea adresă: http://www.blauer-engel.
de/englisch/navigation/body_blauer_engel.htm
A se vedea articolul 23 din Directiva 2004/18/CE şi articolul 35 din Directiva 2004/17/CE.
© Frédéric Cirou/PhotoAlto
În cazul etichetei ecologice UE, de exemplu, criteriile pentru toate grupele de produse şi servicii pot, dacă este cazul, să fie descărcate direct de pe site-ul de internet al etichetei ecologice UE ( 1 ) şi introduse în specificaţiile tehnice sau criteriile de atribuire.
Totuşi, acesta nu este cazul tuturor etichetelor ecologice. Unele etichete conţin criterii care:
• sunt legate de practicile de gestionare curente ale întreprinderii care fabrică produsul sau oferă serviciul;
• tratează probleme etice şi altele de aceeaşi natură.
Aceste criterii nu sunt asimilate specificaţiilor tehnice, astfel cum sunt definite în directivele privind achiziţiile publice, şi deci nu ar trebui utilizate pentru contracte care intră sub incidenţa acestor directive. Într-adevăr, pentru a putea fi aplicate achiziţiilor publice, criteriile trebuie să fie relevante pentru obiectul contractului.
Etichetele publice unice
Etichetele unice sunt etichete legate de o anumită problemă ecologică precum consumul de energie
Mai multe informaţii la următoarea adresă: http://ec.europa.eu/environment/eco-label/
sau nivelurile de emisii. Există două tipuri de etichete unice.
Primul tip se bazează pe unul sau mai multe criterii de admitere/respingere legate de o problemă anume, de exemplu eficienţa energetică. Dacă un produs îndeplineşte respectivele criterii, atunci acesta poate purta eticheta. Exemple de acest tip de etichetă sunt etichetele ecologice UE sau eticheta „Energy Star” pentru echipamente de birou.
Succesul american Energy Star
În 1993, guvernul federal al SUA a decis să achiziţioneze doar echipamente informatice care purtau eticheta Energy Star. Guvernul federal este cel mai mare achizitor de calculatoare pe plan mondial şi s-a estimat că această decizie a jucat un rol important în adaptarea la normele Energy Star a majorităţii echipamentelor informatice de pe piaţă. Beneficiile ecolo- gice ale alegerii Energy Star de către administraţia federală reprezintă o economie de 200 miliarde kWh de electricitate din 1995, echivalentul a 22 milioane de tone de CO 2 ( 2 ).
Mai multe informaţii la următoarea adresă: http://www.energystar.gov
Al doilea tip de etichetă se bazează pe clasificarea produselor sau serviciilor conform performanţei
lor ecologice într-un domeniu anume. Exemple din acest al doilea tip de etichetă includ eticheta Energie
a UE, care clasifică aparatele electromenajere
conform eficienţei lor energetice, A* desemnând produsele cele mai eficiente şi G pe cele mai puţin eficiente.
Etichetele unice pot fi foarte utile dacă urmaţi
o abordare progresivă de ecologizare a achiziţiilor, deoarece ele permit îmbunătăţirea treptată.
Utilizarea standardelor de eficienţă energetică ar
fi un prim pas excelent către un program mai larg
de achiziţii ecologice. Gradele diferite vă permit să alegeţi cu uşurinţă cât de departe doriţi să mergeţi.
Etichetele private
În funcţie de accesibilitatea lor şi de condiţiile de adoptare, aceste sisteme de etichetare pot fi sau nu conforme orientărilor privind etichetele ecologice corespunzătoare pentru achiziţiile publice, astfel cum acestea au fost prezentate mai sus.
Compoziţia unui produs şi metoda de producţie a acestuia pot avea un rol semnificativ în ceea ce priveşte impactul său ecologic. În temeiul Directivelor 2004/17/CE şi 2004/18/CE, metodele de producţie pot fi luate în considerare în mod explicit atunci când formulaţi specificaţiile tehnice ( 5 ), dar acest lucru este posibil şi în temeiul directivelor anterioare.
3.4.1. Achiziţia de materiale specifice
În calitate de autoritate contractantă, aveţi dreptul să insistaţi ca produsul pe care îl achiziţionaţi să fie fabricat dintr-un anumit material, cu condiţia să se respecte principiile privind nediscriminarea şi libera circulaţie a mărfurilor şi serviciilor din tratat.
Pe lângă etichetele publice principale, există un număr de etichete private, create de ONG-uri, grupuri industriale sau grupuri de părţi interesate. Acestea includ etichete ale sistemelor de certificare forestieră (a se vedea secţiunea 3.4.5), cum ar fi FSC (Forest Stewardship Council - Consiliul de Administrare a Pădurilor) ( 1 ) sau sistemele PEFC (Pan European Forest Certification - Sistemul paneuropean de certificare forestieră) ( 2 ), etichetele ecologice precum sistemul IFOAM ( 3 ) sau etichete cu criterii multiple precum eticheta suedeză „Bra miljöval” ( 4 ).
Puteţi, de asemenea, menţiona gama de materiale pe care le preferaţi sau puteţi specifica, în mod alternativ, ca toate materialele sau substanţele chimice să fie nedăunătoare mediului. O abordare uzuală pentru achiziţiile ecologice de produse de curăţat, de exemplu, este ca autoritatea contractantă să furnizeze o listă indicativă a substanţelor periculoase dăunătoare mediului sau sănătăţii publice (pe baza unei evaluări obiective a riscului) care nu trebuie să intre în compoziţia produsului.
Dreptul de a specifica materialele sau conţinutul unui produs include, de asemenea, dreptul de a solicita, în măsura posibilului, ca în compoziţia produsului să intre un procent minim de conţinut reciclat sau reutilizat.
Anexa VI la Directiva 2004/18/CE şi anexa XXI la Directiva 2004/17/CE.
Mai multe informaţii la următoarea adresă: http://www.fsc.org/fsc Mai multe informaţii la următoarea adresă: http://www.pefc.org/internet/html/ Mai multe informaţii la următoarea adresă: http://www.ifoam.org Mai multe informaţii la următoarea adresă: http://www.snf.se/bmv/english.cfm
Coduri pentru achiziţii ecologice în Göteborg ( 1 ) şi în Londra ( 2 )
Alegeţi produse care dăunează cât mai puţin posibil mediului, atât în cursul fabricării, cât şi în cursul utilizării. Trebuie luat în considerare întregul proces, pornind de la producţie, trecând prin consum şi până la eliminarea finală.
• Alegeţi produse care nu sunt dăunătoare pentru consu- matori sau utilizatori (luând în considerare mediul de lucru al angajaţilor).
• Alegeţi produse biodegradabile sau care pot fi reutilizate.
• Alegeţi produse care nu consumă inutil energie sau resurse naturale, fie în cursul fabricării, fie în cursul utilizării.
Primarul Londrei a lansat un cod pentru achiziţiile ecologice prin care atât achizitorii privaţi, cât şi cei publici s-au angajat să achiziţioneze, în măsura posibilului, bunuri conţinând materiale reciclate.
Mai multe informaţii la următoarea adresă:
http://www3.iclei.org/egpis/egpc-056.htm
http://www.lecf.org.uk/procurement/index.htm
3.4.2. Procesul şi metodele de producţie
Astfel cum s-a precizat mai sus, atât Directivele 2004/17/CE şi 2004/18/CE, cât şi directivele anterioare permit includerea unor cerinţe privind metodele de producţie în specificaţiile aplicabile achiziţiilor ecologice.
Totuşi, deoarece toate specificaţiile tehnice trebuie să fie legate de obiectul contractului, puteţi include doar acele cerinţe care sunt legate de fabricarea produsului şi contribuie la caracteristicile sale, fără a fi în mod necesar vizibile.
Puteţi, de exemplu, solicita electricitate produsă din surse de energie regenerabile (a se vedea mai multe detalii în secţiunea 3.4.3), deşi electricitatea ecologică nu este fizic diferită de electricitatea produsă din surse energetice convenţionale şi în ambele cazuri iluminatul funcţionează în acelaşi mod. Totuşi, natura şi valoarea produsului final au fost modificate prin procesul şi metoda de producţie utilizate. De exemplu, electricitatea produsă din surse regenerabile va fi în principiu mai costisitoare, dar mai curată decât electricitatea provenind dintr-o sursă convenţională.
În concluzie, puteţi include toate cerinţele care sunt legate de obiectul contractului. În schimb, nu puteţi impune cerinţe ecologice privind probleme care nu sunt legate de produsul respectiv.
Un exemplu clar de cerinţă inacceptabilă ar fi, în cazul achiziţionării de mobilier, să insistaţi ca producătorii ace- stuia să utilizeze hârtie reciclată în birourile lor.
3.4.3. Cazul energiei regenerabile
Directiva 2001/77/CE privind promovarea electricităţii produse din surse de energie regenerabile oferă o definiţie a surselor de energie regenerabile şi a electricităţii produse din surse energetice regenerabile ( 1 ).
Deoarece electricitatea produsă din surse de energie regenerabile este fizic identică cu electricitatea produsă din surse convenţionale, metoda probei este crucială pentru garantarea faptului că autoritatea publică obţine un bun raport calitate-preţ (inclusiv din punct de vedere ecologic). Directiva 2001/77/CE impune statelor membre obligaţia de a se asigura că originea electricităţii din surse de energie regenerabile poate fi garantată conform unor criterii obiective, transparente şi nediscriminatorii până la 27 octombrie 2003. Prin urmare, statele membre trebuie să se asigure că, ori de câte ori este necesar, se eliberează o garanţie de origine a electricităţii ecologice.
A se vedea definiţiile de la articolul 2 din Directiva 2001/77/CE, la litera (a):„Surse de energie regenerabile înseamnă surse de energie regenerabile nefosile (eoliană, solară, geotermală, a valurilor, a mareelor şi hidroelectrică, biomasă, gaz de fermentare
a deşeurilor, gaz al instalaţiilor de epurare a apelor uzate şi biogaz)”şi la litera (c) „Electricitate produsă din surse de energie regenerabile înseamnă electricitatea produsă de instalaţii care utilizează numai surse de energie regenerabile, precum
şi proporţia de electricitate produsă din surse de energie regenerabile în instalaţiile
hibride care utilizează şi surse de energie convenţionale
Achiziţia de electricitate regenerabilă de către autorităţile locale britanice şi olandeze
La începutul anului 2002, Universitatea Sheffield Hallam din Regatul Unit a decis să acopere 5 % din consumul său de electricitate prin electricitate ecologică şi a atribuit contrac- tul unui furnizor de electricitate ecologică. Achiziţia a 5 % de electricitate ecologică a permis universităţii să-şi diminueze emisiile de carbon cu aproximativ 1,5 până la 2 % pe an. Măsuri ulterioare de eficienţă energetică vor aduce această cifră la 3 %, care este ţinta anuală a universităţii ( 2 ).
Aproape toate clădirile publice şi iluminatul stradal din sud-estul Brabantului din Ţările de Jos sunt alimentate cu electricitate ecologică. În martie 2002, 21 de municipalităţi din Regiunea de cooperare Eindhoven au semnat un con- tract cu un furnizor pentru a obţine electricitate ecologică pentru 75 % din consumul lor, reprezentând aproape 29 milioane de kWh. Municipalităţile s-au grupat pentru a obţine un preţ mai bun al utilităţii. Pe lângă îmbunătăţirile ecologice, contractul negociat oferă o economie financiară de 620 000 euro faţă de contractele precedente.
http://www3.iclei.org/egpis/egpc-059.html
3.4.4. Alimente din agricultura ecologică
Producerea de alimente ecologice este un proces specializat.
Pentru ca un produs alimentar să fie comercializat în UE ca fiind ecologic, acesta trebuie să îndeplinească anumite cerinţe şi să fie certificat de un organism de control agreat. Aceste cerinţe sunt formulate în Regulamentul (CEE) nr. 2092/91 al Consiliului privind metoda de producţie agricolă ecologică ( 1 ).
În calitate de autoritate contractantă, puteţi impune în specificaţiile dumneavoastră tehnice cerinţe mai stricte decât cele prevăzute în Regulamentul (CEE) nr. 2092/91 al Consiliului. Puteţi pune condiţia ca prin contractul de serviciu pentru o cantină să se furnizeze un anumit procent de alimente ecologice sau ca anumite produse alimentare să provină din agricultura ecologică.
Autorităţile publice pot reduce semnificativ impactul asupra mediului prin achiziţia de produse sezoniere, adică prin aprovizionarea cantinelor lor doar cu acele varietăţi de fructe şi legume care sunt de sezon în respectiva zonă în acea perioadă.
Regulamentul (CEE) nr. 2092/91 al Consiliului din 24 iunie 1991 privind metoda de producţie agricolă ecologică şi indicarea acesteia pe produsele agricole şi alimentare, (JO L 198 , 22.7.1991).
Alimente ecologice în cantinele şcolilor din Italia şi în cantinele spitalelor din Viena
În Italia există peste 300 de exemple de servicii care oferă
meniuri şcolare ecologice – unele dintre ele utilizează doar fructe şi legume ecologice, în timp ce altele oferă feluri com- plete bazate pe ingrediente 80 %, 90 % şi chiar 100 % eco- logice. Oraşul Ferrara din nordul Italiei a adoptat o abordare structurată pentru a trece la alimentaţia ecologică. S-a înce- put în 1994, prin comandarea unui studiu de fezabilitate, şi apoi s-a stabilit o listă de alimente care puteau fi utilizate fără o creştere semnificativă a costurilor. În 2003, 50 % din alimentele oferite în cantinele publice erau ecologice, pen- tru creşe această cifră ridicându-se la 80 % ( 2 ).
O abordare similară a fost adoptată în Viena, cu accent pe
acele produse alimentare care sunt uşor disponibile din agricultura ecologică, fără probleme de furnizare. Acestea includ acum cereale, produse lactate, fructe şi legume (în
funcţie de sezon) şi carne. Alimentele ecologice sunt oferite
în spitale, cămine de bătrâni, şcoli şi grădiniţe. Procentul de
produse ecologice diferă în funcţie de tipul de instituţie: de exemplu, 30 % în grădiniţe, însă se intenţionează creşterea acestui procent la 50 % în următorii doi ani ( 3 ).
Mai multe informaţii la următoarea adresă: http://www.comune.fe.it
Mai multe informaţii la următoarea adresă: http://www.oekokauf.wien.at
3.4.5. Cazul materialului lemnos tăiat în mod durabil şi legal
Materialul lemnos ( 4 ) şi în special lemnul din pădurile tropicale şi din alte păduri seculare a fost în ultima vreme în atenţia publicului şi a mass-media.
Conceptele de „durabilitate” şi „legalitate” legate de materialul lemnos sunt complexe şi dificil de definit. Se acceptă în general că gestionarea
Materialul lemnos include de exemplu lemnul rotund, lemnul ecarisat, elemente de construcţie din lemn şi mobilierul din lemn.
durabilă a pădurilor implică gestionarea care are în vedere, printre altele, favorizarea biodiversităţii, productivităţii şi vitalităţii, ţinând cont în acelaşi timp de aspecte sociale precum bunăstarea lucrătorilor sau interesele populaţiilor indigene sau dependente de pădure. Aşadar, noţiunile de „durabilitate” şi „legalitate” se referă simultan la condiţii sociale, ecologice şi economice.
Cea mai mare parte a comerţului cu material lemnos al Uniunii Europene se desfăşoară cu ţări care aplică
efectiv legislaţia forestieră; totuşi, tăierile ilegale reprezintă o problemă gravă în unele ţări şi regiuni din care UE importă produse forestiere. Aceasta
a condus la eforturi ale statelor şi organizaţiilor
internaţionale de a aborda problema tăierilor ilegale
şi fără caracter durabil printr-un număr de acţiuni,
inclusiv prin achiziţiile publice. Într-adevăr, deoarece autorităţile publice sunt mari consumatoare de produse pe bază de lemn, îndeosebi produse pentru construcţii şi pentru mobilier, ele ar putea avea un
rol semnificativ în reducerea cererii de lemn tăiat ilegal.
Atunci când întocmiţi specificaţiile tehnice, puteţi preciza cerinţele ecologice pentru lemnul ce urmează a fi achiziţionat. Diverse guverne, instituţii şi organizaţii sponsorizate de întreprinderi au stabilit standarde detaliate şi sisteme de certificare, cu specificaţii tehnice destinate să promoveze gestionarea forestieră durabilă.
Aceste sisteme de certificare forestieră, precum FSC (Forestry Stewardship Council - Consiliul de Administrare a Pădurilor) sau PEFC (Programme
for the endorsement of forest certification schemes
- Programul de aprobare a sistemelor de certificare
forestieră), prevăd criterii referitoare la aspecte ale durabilităţii ecologice ale recoltării lemnului. Aceste criterii pot fi utilizate în cadrul specificaţiilor tehnice pentru a defini exact ce însemnă lemn durabil din punct de vedere ecologic, fără a putea impune totuşi obligaţia de conformare la un anumit sistem de certificare forestieră.
Câteva specificaţii tehnice utile pentru achiziţia de material lemnos
De exemplu, următoarele criterii pot fi utilizate în specificaţiile tehnice ale unui contract durabil din punct de vedere ecologic:
• garantarea faptului că rata de recoltare a lemnului nu depăşeşte niveluri care asigură o durabilitate permanentă;
• utilizarea de metode non-chimice, care respectă mediul, pentru combaterea dăunătorilor, precum şi evitarea utilizării pesticidelor chimice.
La fel ca în cazul tuturor specificaţiilor tehnice, puteţi include doar acele specificaţii care sunt legate de obiectul contractului. Aşadar, nu puteţi include specificaţii ale unui program privind, de exemplu, protecţia populaţiilor dependente de pădure.
Totuşi, în calitate de autoritate contractantă, puteţi să indicaţi în anunţul de participare sau în documentaţia de licitaţie că un sistem de certificare forestieră va fi acceptat ca dovadă a îndeplinirii acestor cerinţe. Trebuie, bineînţeles, să acceptaţi şi alte mijloace de probă echivalente.
Deoarece aceste sisteme de certificare forestieră includ adesea şi alte cerinţe privind legalitatea recoltării lemnului care nu au legătură cu licitaţia respectivă, promovarea unor asemenea sisteme va creşte indirect şansele ca lemnul să fie recoltat din surse legale.
Capitolul 4 Selectarea furnizorilor, prestatorilor de servicii sau antreprenorilor
• Este posibilă excluderea întreprinderilor care au încălcat legislaţia sau regulile de mediu, dacă acest lucru le afectează conduita profesională.
• În ceea ce priveşte criteriile de capacitate tehnică, experienţa anterioară a întreprinderii şi calificările profesionale ale personalului său reprezintă o bună oportunitate pentru includerea considerentelor de mediu.
• Pentru a verifica dacă ofertanţii pot pune în aplicare măsurile de management de mediu prescrise în contract, autorităţile contractante le pot solicita să demonstreze capacitatea tehnică în acest sens.
• Sistemele de management de mediu, precum EMAS, pot servi ca mijloace (neexclusive) de atestare a capacităţii tehnice.
• Nu este permisă impunerea obligaţiei de conformare la un anumit sistem de management de mediu.
Criteriile de selecţie se concentrează asupra capacităţii unei întreprinderi de a executa contractul pentru care depune o ofertă. În acest capitol vom arăta modul de utilizare a posibilităţilor disponibile în temeiul directivelor privind achiziţiile publice pentru a aplica criterii favorabile mediului în etapa de selecţie. Vom examina pe rând diferite categorii de criterii de selecţie, şi anume criterii de excludere, criterii de capacitate financiară şi criterii de capacitate tehnică. Se acordă o atenţie deosebită modului în care ofertanţii pot utiliza sistemul comunitar de management de mediu şi audit (EMAS).
Criteriile de excludere tratează împrejurările în care se poate afla o întreprindere şi care determină în mod normal autorităţile contractante să nu încheie contracte cu aceasta ( 1 ).
Cazurile în care o autoritate contractantă poate exclude un ofertant sunt enumerate exhaustiv în directivele privind achiziţiile publice. În anumite cazuri penale grave, excluderea ofertanţilor poate fi chiar obligatorie ( 2 ).
În privinţa conduitei profesionale a întreprinderii, se pot utiliza două dispoziţii din criteriile de excludere pentru a lua în calcul o conduită a întreprinderilor în detrimentul mediului, şi anume atunci când operatorul economic a făcut obiectul unei condamnări pronunţate printr-o hotărâre definitivă care îi afectează conduita profesională sau s-a făcut vinovat de o abatere profesională gravă ( 3 ).
Aşadar, conform Directivelor 2004/17/CE şi 2004/18/CE privind achiziţiile publice, se consideră că, dacă legea
De exemplu, dacă întreprinderea:
– este în faliment sau în lichidare;
– s-a făcut vinovată de o gravă abatere profesională;
– nu şi-a plătit impozitele sau contribuţiile la asigurările sociale.
A se vedea articolul 54 din Directiva 2004/17/CE şi articolul 45 din Directiva 2004/18/CE.
Articolul 45 din Directiva 2004/18/CE şi articolele 53 şi 54 din Directiva 2004/17/CE.
naţională cuprinde dispoziţii în acest sens, un caz de neconformare la legislaţia de mediu care a făcut obiectul unei hotărâri definitive sau al unei decizii cu efect echivalent poate fi considerat o faptă care aduce atingere eticii profesionale a operatorului economic respectiv sau o abatere gravă care permite excluderea părţii respective din competiţia pentru atribuirea contractului.
Excluderea de la licitaţii pentru încălcarea repetată a legislaţiei de mediu
De exemplu, pe baza Directivelor 2004/17/CE şi 2004/18/CE pri- vind achiziţiile publice, o întreprindere de eliminare a deşeurilor care a încălcat în mod repetat dispoziţiile de mediu ale dreptului administrativ, primind ca urmare o serie de amenzi administra- tive, poate fi exclusă pe motiv de abatere profesională gravă.
4.3.1. Criterii referitoare la capacitate tehnică de mediu în general
Directivele privind achiziţiile publice cuprind o listă exhaustivă de criterii de selecţie care pot fi indicate de autoritatea contractantă în vederea verificării capacităţii tehnice a ofertanţilor de a executa contractul care face obiectul cererii de oferte ( 1 ).
Contractele în cazul cărora competenţa tehnică de mediu poate fi în special relevantă includ contracte
Articolul 48 din Directiva 2004/18/CE şi articolele 53 şi 54 din Directiva 2004/17/CE.
de gestionare a deşeurilor, de construcţie, de întreţinere sau renovare a clădirilor, servicii de transport.
Competenţele tehnice de mediu pot include competenţe tehnice privind reducerea la minimum
a deşeurilor rezultate, evitarea deversării de produse
poluante, reducerea costurilor carburanţilor, limitarea perturbării habitatelor naturale. În termeni practici, se pot pune următoarele întrebări:
• Întreprinderea ofertantă angajează sau are acces la tehnicieni cu cunoştinţele sau experienţa necesare pentru a se ocupa de problemele de mediu din contract?
• Întreprinderea ofertantă deţine sau are acces la echipamentul tehnic necesar pentru protecţia mediului?
• Întreprinderea ofertantă dispune de facilităţile tehnice şi de cercetare relevante pentru a trata aspectele de mediu?
Dintre criteriile privind capacitatea tehnică, un
instrument util pentru integrarea criteriilor de mediu
îl reprezintă evidenţele contractelor executate
anterior. Atunci când contractul care face obiectul cererii de oferte este unul ecologic, puteţi utiliza acest criteriu pentru a cere întreprinderilor să aibă experienţă în ceea ce priveşte astfel de contracte. Când procedaţi în acest mod, asiguraţi-vă că aţi stabilit clar ce tip de informaţii sunt considerate relevante şi ce mijloace de probă trebuie oferite.
Garantarea protejării mediului de către constructori
De exemplu, dacă o autoritate contractantă vrea să se asigure că o nouă clădire publică este construită la standarde înalte în ceea ce priveşte performanţa ecologică, este logic să solicite arhitecţilor ofertanţi să ofere dovada unei experienţe ante- rioare în proiectarea clădirilor de înaltă calitate ecologică.
În mod similar, dacă o structură municipală trebuie construită într-o zonă vulnerabilă din punct de vedere ecologic, autori- tatea contractantă poate solicita o dovadă că ofertantul are experienţă anterioară în gestionarea de proiecte de construcţii în asemenea condiţii.
În alte cazuri, aspectele de mediu pot fi integrate
în calificarea educaţională şi profesională. Aceste competenţe sunt importante în mod deosebit în contractele ale căror obiective de mediu nu pot
fi atinse decât prin instruirea corespunzătoare
a personalului.
Asigurarea competenţei profesionale a celor care îndepărtează azbestul
Izolaţiile din azbest încă mai pot fi întâlnite în multe clădiri din întreaga Europă. Atunci când se efectuează lucrări de întreţinere la aceste clădiri, este important ca azbestul să fie îndepărtat în siguranţă, de către antreprenori calificaţi. Pen- tru a atesta această competenţă, unele state membre menţin sisteme de autorizare a antreprenorilor care se specializează în asemenea lucrări. Este important să cereţi antrepre- norilor, în cadrul criteriilor de selecţie, să aibă experienţa corespunzătoare pentru o asemenea lucrare, atestată printr-
o autorizaţie emisă de autoritatea competentă sau o dovadă
echivalentă a competenţelor tehnice, în scopul limitării riscurilor pentru sănătate, siguranţă şi mediu asociate cu
o astfel de lucrare.
4.3.2. Sisteme de management de mediu
Orice organizaţie (publică sau privată) care doreşte să-şi îmbunătăţească performanţa ecologică generală poate decide să pună în aplicare un sistem de management de mediu.
Există două sisteme de management de mediu principale utilizate în UE. Acestea sunt sistemul comunitar de management de mediu şi audit (EMAS) ( 1 ) şi Standardul european/internaţional pentru sistemele de management de mediu (EN/ISO 14001) ( 2 ). Sistemul EMAS este deschis organizaţiilor care au un sediu în UE sau în Spaţiul Economic European, în timp ce sistemul ISO este deschis organizaţiilor din întreaga lume. Există în jur de 13 500 de sedii şi organizaţii certificate ISO 14001 şi în jur de 4 000 de sedii şi organizaţii înregistrate EMAS în Europa.
Sistemele de management de mediu sunt instrumente de organizare destinate să îmbunătăţească performanţa ecologică generală a organizaţiei implicate. Acestea permit organizaţiilor să aibă o imagine clară a impacturilor lor asupra mediului, le ajută să se concentreze asupra impacturilor semnificative şi să le gestioneze eficient pentru îmbunătăţirea continuă a performanţei ecologice. Printre domeniile relevante în care pot fi aduse îmbunătăţiri se numără utilizarea resurselor naturale, cum ar fi apa şi energia, instruirea şi informarea angajaţilor, utilizarea metodelor de producţie care protejează mediul, achiziţiile de produse de birou ecologice, fabricarea de produse ecologice etc.
Regulamentul (CE) nr. 761/2001 al Parlamentului European şi al Consiliului din 19 martie 2001 privind participarea voluntară a organizaţiilor la un sistem comunitar de management de mediu şi audit (EMAS).
Standardul european/internaţional EN/ISO 14001:1996 privind sistemele de management de mediu.
4.3.3. Utilizarea sistemelor de management de mediu în achiziţiile publice
Directivele 2004/17/CE şi 2004/18/CE privind achiziţiile publice permit autorităţilor contractante, în „cazuri adecvate” şi doar pentru contractele de lucrări şi servicii publice, să ceară ofertanţilor să demonstreze capacitatea lor tehnică de a îndeplini cerinţele stabilite în contract de a elabora anumite măsuri de gestionare a mediului ( 3 ).
Prin „cazuri adecvate” se înţeleg contractele a căror execuţie ar putea pune în pericol mediul şi care necesită aşadar măsuri pentru protejarea mediului în timpul executării lor. Bineînţeles, acele măsuri sunt direct legate de executarea contractului.
În conformitate cu articolul 48 alineatul 2 litera (f) din Directiva 2004/18/CE
a Parlamentului European şi a Consiliului privind coordonarea procedurilor de atribuire
a contractelor de achiziţii publice de lucrări, de bunuri şi de servicii„pentru contracte de achiziţii publice de lucrări şi de servicii şi numai în cazuri adecvate, indicarea măsurilor de gestionare a mediului pe care operatorul economic le poate aplica în timpul executării contractului”poate fi utilizată de autoritatea contractantă drept criteriu de selecţie.
Construirea unui pod într-o zonă protejată
Un exemplu de astfel de măsuri specifice de management de mediu ar fi un contract pentru construirea unui pod într-o zonă protejată, care ar necesita aşadar stabilirea unei serii de măsuri specifice de management destinate să asigure protecţia eficientă a florei şi a faunei din zonă în timpul construcţiei podului.
Nu este permisă impunerea condiţiei de a îndeplini criterii de selecţie care nu sunt legate de contractul de executat. Aşadar, nu este necesar ca măsurile de management să fie deja puse în aplicare în momentul depunerii ofertei pentru contract, nici ca ele să fie continuate după încetarea acestuia, acest lucru nefiind considerat relevant pentru contract.
Directivele 2004/17/CE şi 2004/18/CE recunosc în mod explicit că certificatele EMAS pot servi (dacă sunt relevante) ca posibilă dovadă pentru
a demonstra capacitatea tehnică a întreprinderilor
de a executa aceste măsuri de management de mediu. Fireşte, autorităţile contractante ar trebui, de asemenea, să recunoască certificate echivalente emise de instituţii conforme dreptului comunitar sau normelor europene sau internaţionale relevante în materie de certificare şi bazate pe standarde europene şi internaţionale de management de mediu. Ele ar trebui să accepte, de asemenea, orice alte mijloace de probă prezentate de întreprindere care pot demonstra această capacitate tehnică.
Aceasta înseamnă că autorităţile contractante nu
pot pretinde în niciun caz întreprinderilor să aibă
o înregistrare EMAS sau să se conformeze (pe
deplin) cerinţelor unei înregistrări EMAS.
În încheiere, ar trebui notat că utilizarea unei înregistrări EMAS nu se limitează la a oferi dovada capacităţii tehnice de a pune în aplicare măsuri de management de mediu. În cazul în care autoritatea contractantă stabileşte alte criterii de selecţie, astfel cum se menţionează în secţiunea 4.3.1. (de exemplu, cerinţe privind echipamentul tehnic sau instruirea personalului), înregistrarea EMAS poate, de asemenea, servi ca mijloc de probă, dacă cuprinde informaţii relevante asupra cerinţelor speciale.
Capitolul 5 Atribuirea contractului
• Este posibilă aplicarea unor criterii ecologice de atribuire, dacă acele criterii:
– au legătură cu obiectul contractului;
– nu conferă autorităţii contractante o libertate de alegere nelimitată;
– sunt menţionate explicit în anunţul de participare şi în documentaţia de licitaţie;
– respectă principiile fundamentale ale legislaţiei comunitare.
• Adoptarea unei abordări a „costului ciclului de viaţă” dezvăluie costurile reale ale unui contract. Utilizarea acestei abordări în elaborarea criteriilor de atribuire va îmbunătăţi atât performanţa ecologică, cât şi situaţia financiară.
• Criteriile costului total al proprietăţii şi al costului minim al ciclului de viaţă sunt utilizate în mare măsură de multe organisme din domeniul achiziţiilor publice şi private. Ca urmare a acestui lucru, există analize şi orientări privind costul ciclului de viaţă, care facilitează elaborarea specificaţiilor pentru definirea cerinţelor în procesul de cerere de oferte şi atribuire a contractelor ( 1 ).
5.1.1. Criterii de atribuire
Atribuirea contractului este ultima etapă a procedurii de achiziţie. În această etapă, autoritatea contractantă evaluează calitatea ofertelor şi compară preţurile.
Uneori se face distincţie între„costuri pe întregul ciclu de viaţă”(sau„costul total al proprietăţii”) şi„costul pe ciclu de viaţă”, cel de-al doilea fiind un concept mai restrâns, care nu include întotdeauna costuri cum sunt cele legate de scoaterea din uz sau de eliminarea deşeurilor. Prin urmare, autorităţilor contractante le revine sarcina de
a aplica conceptul cel mai potrivit de la caz la caz (de exemplu, pe baza informaţiilor disponibile).
Atunci când evaluaţi calitatea ofertelor, utilizaţi criterii de atribuire prestabilite, publicate în prealabil, pentru a decide care ofertă este mai bună. Potrivit directivelor privind achiziţiile publice, aveţi două opţiuni: puteţi compara ofertele doar pe baza celui mai scăzut preţ sau puteţi alege să atribuiţi contractul ofertei „celei mai avantajoase din punct de vedere economic”, ceea ce înseamnă că, pe lângă preţ, vor fi luate în considerare şi alte criterii de atribuire.
Deoarece criteriul „ofertei celei mai avantajoase din punct de vedere economic” cuprinde întotdeauna unul sau două subcriterii, acestea pot include criterii de mediu. Într-adevăr, exemplele neexclusive din directive care permit autorităţilor contractante să determine oferta cea mai avantajoasă din punct de vedere economic includ: calitatea, preţul, caracteristicile tehnice, caracteristicile funcţionale şi estetice, caracteristicile de mediu, costurile de utilizare, rentabilitatea, serviciile şi asistenţa tehnică postvânzare, data şi perioada de livrare şi termenul de executare.
Deoarece cea mai bună ofertă se va determina pe baza mai multor subcriterii diferite, puteţi utiliza
o serie de metode pentru compararea şi cântărirea acestora. Aceste metode includ matrice de comparaţie, ponderi relative şi sisteme bonus/malus. Autorităţilor contractante le revine responsabilitatea de a preciza şi de a publica în timp util criteriile de atribuire a contractului şi ponderea relativă pe care o are fiecare dintre aceste criterii, astfel încât ofertanţii să poată ţine seama de ele în pregătirea ofertelor.
Diferitele criterii care vor determina oferta cea mai avantajoasă din punct de vedere economic trebuie formulate astfel încât:
• să fie legate de obiectul contractului care urmează să fie atribuit (astfel cum este descris în specificaţiile tehnice);
• să permită ca ofertele să fie evaluate pe baza criteriilor lor economice şi calitative ca întreg pentru a determina oferta care prezintă cel mai bun raport calitate-preţ ( 1 ).
A se vedea considerentul 46 din Directiva 2004/18/CE şi considerentul 55 din Directiva
Aceasta înseamnă practic că nu este necesar ca fiecare criteriu de atribuire în parte să ofere un avantaj economic autorităţii contractante, dar, luate împreună (criterii economice şi de mediu), criteriile de atribuire trebui să permită determinarea celui mai bun raport calitate-preţ.
5.1.2. Corelarea criteriilor de atribuire cu specificaţiile tehnice
Este posibil să existe o legătură între cerinţele din specificaţiile tehnice şi criteriile de atribuire. Specificaţiile tehnice definesc nivelul de performanţă care trebuie atins. Însă, în calitate de autoritate contractantă, puteţi decide că produsele/ serviciile/lucrările ale căror performanţe depăşesc nivelul minim pot primi puncte suplimentare, de care se va ţine cont în etapa atribuirii. Aşadar, ar trebui să fie posibilă transpunerea oricăror specificaţii tehnice în criterii de atribuire.
Recompensarea eficienţei energetice a echipamentelor de curăţat
O autoritate contractantă a indicat în specificaţiile tehnice că echipamentele de curăţat nu trebuie să consume mai mult de 3 kWh de electricitate. În acest caz, autoritatea contractantă poate recompensa echipamentele mai performante precizând
în criteriile de atribuire că, atunci când va evalua ofertele, va acorda puncte suplimentare echipamentelor care utilizează mai puţini kWh decât cantitatea minimă.
5.2.1. Orientări generale
Directivele 2004/17/CE şi 2004/18/CE privind achiziţiile publice permit în mod explicit includerea unor considerente de mediu în criteriile de atribuire. Această legislaţie are la bază jurisprudenţa Curţii de Justiţie. Regula de bază în privinţa criteriilor de atribuire legate de mediu a fost stabilită în cauza C-513/99 (Concordia Bus) ( 1 ).
Hotărârea Curţii de Justiţie în cauza C-513/99.
Cauza Concordia Bus
În 1997 autorităţile locale din Helsinki (Finlanda) au decis să
lanseze o cerere de oferte pentru serviciile de transport cu autobuzul. S-au utilizat criterii de atribuire cum ar fi preţul total, calitatea parcului de autobuze şi calitatea operaţională.
Potrivit unuia dintre criterii, societăţile puteau obţine puncte suplimentare dacă respectau anumite niveluri de zgomot şi emisii. Pe baza acestor puncte suplimentare, contractul a fost atribuit societăţii HKL, societatea de transport municipal.
Concordia Bus, un concurent căruia nu i-a fost atribuit con- tractul, a contestat această decizie, susţinând că nivelurile de zgomot şi emisii nu pot fi utilizate drept criterii de atribuire deoarece nu aduc niciun avantaj economic autorităţii con- tractante.
Din hotărârea Curţii de Justiţie în această cauză şi din Directivele 2004/17/CE şi 2004/18/CE care fac explicit trimitere la această hotărâre în primul consi- derent rezultă că toate criteriile de atribuire trebuie să îndeplinească patru condiţii.
1. Criteriile de atribuire trebuie să fie legate de obiectul contractului
Acest principiu este esenţial. El garantează faptul că criteriile de atribuire sunt legate de necesităţile autorităţii contractante, definite în obiectul contractului.
Existenţa unei legături în cauza Concordia Bus
În cauza Concordia Bus, Curtea de Justiţie a considerat că criteriile de atribuire legate de nivelul emisiilor de oxid de azot şi nivelul zgomotului autobuzelor care urmau să fie uti- lizate pentru asigurarea serviciului de transport îndeplineau cerinţa de a fi legate de obiectul contractului.
Într-o hotărâre ulterioară, „cauza Wienstrom” ( 2 ), Curtea de Justiţie a oferit informaţii suplimentare despre modul în care trebuie interpretată legătura cu obiectul contractului:
Hotărârea Curţii de Justiţie în cauza C-448/01.
Absenţa unei legături în cauza Wienstrom
În această cauză, Curtea de Justiţie a hotărât că, în cadrul unei cereri de oferte pentru furnizarea de energie electrică, un criteriu legat doar de cantitatea de electricitate produsă din surse regenerabile în plus faţă de consumul estimat ca necesar al autorităţii contractante (care era obiectul contractului) nu putea fi considerat ca fiind legat de obiectul contractului ( 1 ).
Trebuie observat totuşi faptul că, în acelaşi timp, Curtea de Justiţie a recunoscut posibilitatea ca un criteriu de atribuire să fie legat de cantitatea de energie produsă din surse de energie regenerabile (însă pentru cantitatea de energie furnizată efectiv autorităţii contractante). Mai mult, a recunoscut, de asemenea, că ponderea de 45 % atribuită acestui criteriu nu ar împiedica autoritatea contractantă să efectueze evaluarea sintetică necesară a criteriilor de atribuire pentru a identifica oferta cea mai avantajoasă din punct de vedere economic.
2. Criteriile de atribuire trebuie să fie specifice şi cuantificabile în mod obiectiv
Curtea de Justiţie a hotărât că, în baza hotărârilor anterioare, criteriile de atribuire nu trebuie în niciun caz să confere libertate de alegere nelimitată autorităţilor contractante. Acestea trebuie să limiteze libertatea de alegere prin stabilirea de criterii specifice, legate de produs şi măsurabile, sau, în formularea Curţii de Justiţie, criterii „suficient de specifice şi cuantificabile în mod obiectiv”.
Specificitatea şi măsurabilitatea criteriilor de atribuire în cauza Concordia Bus
În cauza Concordia Bus, înainte de evaluarea ofertelor, autorităţile locale din Helsinki au specificat şi publicat un sistem de atribuire de puncte suplimentare pentru anumite niveluri de zgomot şi emisii ( 2 ). Acest sistem a fost consi- derat de Curtea de Justiţie ca fiind suficient de specific şi măsurabil.
În acest caz s-au acordat puncte suplimentare, printre altele, pentru:
„utilizarea de autobuze cu emisii de oxid de azot sub 4 g/kWh (+2,5 puncte/autobuz) sau sub 2 g/kWh (+3,5 puncte/autobuz) şi niveluri de zgomot exterior sub 77 dB (+1 punct/autobuz)”.
Curtea de Justiţie a oferit clarificări suplimentare în cauza Wienstrom.
Claritatea şi obiectivitatea criteriilor de atribuire în cauza Wienstrom
În cauza Wienstrom, Curtea de Justiţie a estimat că, pentru a
acordaofertanţilorşanseegaleînformulareatermenilorofer-
telor lor, autoritatea contractantă trebuie să formuleze crite- riile de atribuire astfel ca„toţi ofertanţii informaţi rezonabil şi cu o diligenţă normală să le interpreteze în acelaşi mod”( 3 ). Un alt element privind claritatea şi măsurabilitatea necesare criteriilor de atribuire, astfel cum a fost formulat de Curtea de Justiţie, a fost că autoritatea contractantă ar trebui să stabilească doar criterii în raport cu care informaţiile oferite de ofertanţi să poată fi verificate.
În acest caz, autoritatea contractantă nu a stabilit o perioadă specifică de furnizare în care ofertanţii să menţioneze cantitatea pe care o puteau furniza.
3. Criteriile de atribuire trebuie să fie publicate în prealabil
Conform directivelor privind achiziţiile publice, anunţurile de participare trebuie să menţioneze dacă autoritatea contractantă va atribui contractul pe baza „celui mai scăzut preţ” sau a „ofertei celei mai avantajoase din punct de vedere economic”. În al doilea caz, criteriile utilizate pentru a identifica oferta cea mai avantajoasă din punct de vedere economic trebuie menţionate în anunţ sau, în orice caz, în documentaţia de licitaţie.
4. Criteriile de atribuire trebuie să respecte legislaţia comunitară
Această ultimă condiţie care decurge din Tratatul CE şi directivele privind achiziţiile publice menţionate priveşte conformarea criteriilor de atribuire la toate principiile fundamentale ale legislaţiei comunitare. Curtea de Justiţie a menţionat explicit importanţa principiului nediscriminării, care este baza altor principii, cum ar fi libertatea de a presta servicii şi libertatea de stabilire.
Distincţia între specificitate şi discriminare în cauza Concordia Bus
Problema discriminării a fost ridicată în mod expres în cauza Concordia Bus. Una dintre obiecţiile ridicate de Concordia Bus a fost aceea că criteriile stabilite de autorităţile locale din Helsinki au fost discriminatorii, deoarece societatea proprie de autobuze a oraşului, HKL, era singura dotată cu vehicule alimentate cu gaz care ar fi putut să îndeplinească respectivele niveluri de emisii. Curtea de Justiţie a hotărât că faptul că unul dintre criteriile de atribuire stabilit de autori- tatea contractantă putea fi îndeplinit doar de un număr mic de întreprinderi nu este în sine de natură discriminatorie. Aşadar, pentru a stabili dacă a existat sau nu discriminare, trebuie luate în considerare toate faptele legate de cauza respectivă ( 1 ).
Unul dintre aceste fapte în această cauză a fost că reclamantului, Concordia Bus, i-a fost atribuit un alt lot în care a fost aplicată aceeaşi cerinţă privind vehiculele alimentate cu gaz.
5.2.2. Utilizarea costului pe ciclu de viaţă
În etapa de atribuire a procedurii de achiziţie, preţul ofertei este unul dintre cei mai importanţi factori. Însă cum se stabileşte preţul?
Atunci când cumpăraţi un produs, un serviciu o sau lucrare, plătiţi întotdeauna un preţ. Însă preţul de achiziţie este doar unul dintre elementele de cost din procesul de achiziţie, utilizare şi eliminare. Pentru a evalua costul total al contractului, trebuie să cercetaţi toate etapele. Această metodă este cunoscută ca abordarea pe baza „costului pe ciclu de viaţă”. Ea implică faptul că decizia de achiziţie va include toate costurile care vor fi suportate pe durata de viaţă a produsului sau serviciului.
Evaluarea costului pe ciclu de viaţă nu trebuie să fie complexă sau de durată. Deşi există multe tehnici speciale pentru efectuarea de calcule elaborate ale costului unui ciclu de viaţă pe piaţa privată, puteţi începe cu o simplă comparaţie a costurilor evidente şi măsurabile.
Costul ciclului de viaţă: o sugestie a Chartered Institute of Purchasing din Regatul Unit ( 2 ).
Conform Chartered Institute of Purchasing and Supply din Regatul Unit, costul pe întregul ciclu de viaţă ar trebui să cuprindă:
• costurile de achiziţie şi cele asociate (livrare, instalare, punere în funcţiune etc);
• costuri de funcţionare, inclusiv energie, piese de schimb şi întreţinere;
• costuri de la sfârşitul ciclului de viaţă, cum ar fi scoaterea din uz şi eliminarea.
Mai multe informaţii la următoarea adresă: http://www.cips.org/
Aceste costuri ar trebui luate în considerare în etapa de atribuire, pentru a vă asigura că sunt luate în calcul la determinarea ofertei celei mai avantajoase din punct de vedere economic. Aceasta vă va ajuta să obţineţi un produs cu o performanţă ecologică mai bună, deoarece procesul va scoate în evidenţă costurile de utilizare a resurselor şi de eliminare, care altfel nu ar fi primit atenţia cuvenită.
5.2.3. Modul de utilizare a costului total pe ciclu de viaţă pentru promovarea considerentelor de mediu
Politica de economisire a costurilor – şi de protecţie
a mediului în acelaşi timp – prin utilizarea abordării
pe baza „costului ciclului de viaţă” poate fi pusă în
practică în diverse moduri. Lista următoare oferă câteva exemple.
A. Economii la utilizarea de apă şi energie
Cel mai uşor pas către achiziţii rentabile şi care protejează mediul este economia de apă, electricitate şi combustibili fosili. Aceste economii prezintă avantaje clare, atât pentru situaţia financiară a autorităţii contractante, cât şi pentru mediu. Fiind uşor de
calculat şi având un caracter economic evident, costurile apei şi energiei pot fi uşor utilizate drept criterii de atribuire în procedurile de achiziţii publice. Din punct de vedere ecologic, importanţa utilizării apei
şi energiei este indiscutabilă, în special, de exemplu, în
ceea ce priveşte efectul utilizării combustibililor asupra emisiilor de CO 2 sau producerii de deşeuri.
B. Economii la costurile de eliminare
Costurile de eliminare sunt uşor de omis la lansarea unui contract pentru un produs sau a unei cereri de oferte pentru un proiect de construcţie. Costurile de eliminare vor trebui suportate la un moment
dat, deşi adeseori este vorba de o perioadă de timp destul de îndelungată. Ignorarea acestor costuri în momentul achiziţiei poate transforma, în unele cazuri, un chilipir într-o achiziţie costisitoare. Costurile de eliminare pot varia de la costul îndepărtării fizice până la costul depozitării în condiţii de siguranţă. Adesea, eliminarea deşeurilor este guvernată de reguli foarte stricte.
Planificarea inteligentă a fazei de eliminare:
exemplul sectorului construcţiilor
Unul dintre domeniile în care se produc multe deşeuri este sectorul construcţiilor. Demolarea clădirilor vechi implică nu doar înlăturarea unei mari cantităţi de dărâmături, ci şi gestionarea unor materiale periculoase, cum este azbestul. Prin urmare, în cererea de oferte, aţi putea solicita con- structorilor să estimeze cantitatea de deşeuri periculoase pe care preconizează că o vor produce în timpul demolării şi costul îndepărtării acestora. În unele cazuri, de exemplu la construcţia de drumuri, ar trebui să fie, de asemenea, posibil calculul profitului obţinut ca urmare a utilizării materialelor reciclate, cum ar fi asfaltul uzat.
Exemplele arată că includerea în criteriile de atribuire a cantităţii şi compoziţiei deşeurilor poate economisi bani şi proteja mediul. Odată ce costul aproximativ de eliminare a deşeurilor a fost calculat, ar trebui să fie posibilă transpunerea criteriului de mediu privind reducerea deşeurilor într-unul economic.
Capitolul 6 Clauze de executare a contractului
• Clauzele contractuale pot fi utilizate pentru a include considerente de mediu în etapa de executare.
• Autoritatea contractantă poate specifica modul în care vor fi livrate bunurile şi chiar metoda de transport.
• Antreprenorul este obligat să respecte toate clauzele de executare a contractului.
Clauzele de executare a contractului sunt utilizate pentru a specifica modul în care trebuie executat un contract. Este recunoscut faptul că aspectele de mediu pot fi incluse în clauzele de executare a contractului, cu condiţia să fie publicate în anunţul de participare sau în caietul de sarcini şi să respecte legislaţia comunitară ( 1 ).
• Clauzele contractuale nu trebuie să joace un rol în determinarea ofertantului căruia i se atribuie contractul, ceea ce înseamnă că orice ofertant ar trebui să poată, în principiu, să le îndeplinească. Ele nu ar trebui să constituie specificaţii tehnice sau criterii de selecţie ori de atribuire deghizate. Deşi ofertanţii trebuie să dovedească că ofertele lor îndeplinesc specificaţiile tehnice, în timpul procedurii de achiziţie nu trebuie solicitate dovezi ale conformării la clauzele contractuale. De exemplu, nu puteţi utiliza clauzele contractuale pentru a solicita un anumit proces de producţie (pentru bunuri), sau personal cu o anumită experienţă (pentru servicii), deoarece acestea sunt condiţii legate de selecţia antreprenorului. Aceste aspecte trebuie tratate în timpul etapei relevante a procedurii stabilite în directivele privind achiziţiile publice.
• Deşi clauzele contractuale sunt considerate a fi în afara procedurii de atribuire a contractelor, ele trebuie totuşi stabilite clar în cererea de oferte. Într-adevăr, ofertanţii ar trebui să fie
Articolul 26 din Directiva 2004/18/CE şi articolul 38 din Directiva 2004/17/CE.
informaţi cu privire la toate obligaţiile prevăzute în contract şi să poată transpune acest aspect în preţul ofertelor lor.
• Clauzele contractuale ar trebui să fie legate de executarea contractului.
• Clauzele contractuale nu pot avea ca urmare discriminarea în favoarea antreprenorilor dintr- un anumit stat membru.
• Un antreprenor este obligat să respecte toate clauzele de executare stabilite în caietul de sarcini atunci când execută lucrarea solicitată sau furnizează produsele cuprinse în cererea de oferte.
Exemplul Departamentului de Mediu din Regatul Unit – În clădirea mea, toată lumea respectă politica mea de mediu!
OrientărileDepartamentuluideMediualRegatuluiUnit(DEFRA) privind achiziţiile ecologice specifică faptul că toţi antrepreno- rii care lucrează în incinta acestuia trebuie să respecte politica sa de mediu. Aceasta include reguli privind fumatul, arunca- rea deşeurilor în containerele corespunzătoare, respectarea restricţiilor de parcare şi, în general, respectarea normelor de protecţie a mediului care se aplică personalului ( 2 ).
Mai multe informaţii la următoarea adresă: http://www.defra.gov.uk
Câteva exemple de posibile clauze de executare a contractelor de servicii sau lucrări:
• Transportul produselor şi uneltelor la şantier
– livrarea de produse pe şantier în formă concentrată şi diluarea lor pe şantier;
– folosirea containerelor reutilizabile pentru transportul produselor la şantier.
• Modul de executare a serviciului
– utilizarea indicatorilor de dozaj pentru
a garanta că sunt utilizate cantităţi
corespunzătoare de produse pentru curăţat.
• Eliminarea produselor utilizate sau a ambalajelor produselor
– produsele sau ambalajele sunt ridicate de către antreprenor pentru reutilizare, reciclare sau eliminarea corespunzătoare.
• Instruirea personalului antreprenorului
– personalul instruit asupra impactului ecologic al lucrării şi asupra politicii de mediu
a autorităţii în clădirile căreia va lucra.
Deoarece executarea unui contract de furnizare constă în simpla livrare a bunurilor, principala ocazie de a utiliza clauze contractuale de mediu este de a specifica modul de livrare a bunurilor. Există soluţii simple pentru a îmbunătăţi impactul ecologic al contractului, şi anume:
• livrarea produsului în cantitatea adecvată. În termeni generali, aceasta înseamnă o livrare în vrac, deoarece acest lucru va fi mai eficient din punct de vedere ecologic în ceea ce priveşte
impactul transportului per articol decât livrarea unor cantităţi mai mici cu o frecvenţă mai mare. Specificarea numărului maxim de livrări pe săptămână sau lună poate fi un alt mod de
a obţine acelaşi rezultat;
• cerinţa ca bunurile să fie livrate în afara perioadelor de vârf ale traficului pentru
a reduce la minimum contribuţia livrărilor la aglomerarea traficului;
• cerinţa ca furnizorul să ia înapoi (şi să recicleze sau să reutilizeze) toate ambalajele produselor.
Acest fapt are dublul avantaj de a centraliza ambalajele înainte de reutilizare sau reciclare şi de a încuraja furnizorul să reducă orice ambalaj inutil.
În unele cazuri, puteţi utiliza clauzele contractuale pentru a specifica metoda de transport care ar trebui utilizată pentru livrarea bunurilor, asigurându-vă că acest fapt nu este discriminatoriu.
Pentru un contract de lucrări majore, ar putea fi indicat să solicitaţi ca produsele să fie transportate către o gară feroviară sau fluvială dedicată. Simplul fapt că un ofertant poate avea un acces mai bun la reţeaua de căi ferate sau de căi navigabile interioare faţă de un altul nu ar face ca o asemenea clauză de executare a contractului să fie discriminatorie. Aceasta s-ar întâmpla dacă, de exemplu, un singur ofertant ar putea utiliza reţeaua de transport feroviar sau de căi navigabile interioare. În acest caz, clauza ar fi discriminatorie şi ar constitui de fapt un criteriu de excludere deghizat, deoarece ar exclude automat participarea tuturor ofertanţilor care nu au acces la modul de transport specificat. Acelaşi lucru se aplică şi pentru o clauză contractuală prin care antreprenorii ar fi penalizaţi doar pe baza distanţei pe care o parcurg pentru a livra produsele.
Achiziţii ecologice — Ghidul achiziţiilor publice ecologice
Luxemburg: Oficiul pentru Publicaţii Oficiale ale Comunităţilor Europene
2007 — 39 p. — 21 × 29,7 cm
Documente similare cu Buying Green Handbook Ro[1]
melinte georgian
mandyuly
Iasmi Babici
Dana Dasoveanu
stecon68
Mai multe de la bruma petronela
documentatie autoturism[1]